Τροχαίο στο Περιστέρι: Μάχη για να κρατηθεί στην ζωή δίνει ο 29χρονος ειδικός φρουρός - FanariPress\nΑρχική Ελλάδα Τροχαίο στο Περιστέρι: Μάχη για να κρατηθεί στην ζωή δίνει ο 29χρονος...\nΤροχαίο στο Περιστέρι: Μάχη για να κρατηθεί στην ζωή δίνει ο 29χρονος ειδικός φρουρός\nΜάχη για να κρατηθεί στην ζωή δίνει ένας 29χρονος ειδικός φρουρός που τραυματίστηκε σοβαρά τα ξημερώματα της Κυριακής του Πάσχα στο Περιστέρι\nΟ 29χρονος που υπηρετεί στην ομάδα ΔΡΑΣΗ τραυματίστηκε σοβαρά όταν έπεσε πάνω του όχημα που παραβίασε ερυθρό σηματοδότη.\n«Ο ξάδελφός μου νοσηλεύεται στον Ευαγγελισμό, είναι σε άσχημη κατάσταση και περιμένουμε εξελίξεις», είπε στον ΑΝΤ1, ξάδελφος του 29χρονου και πρόσθεσε: «Έκανε εγχείρηση στην αορτή. Οι γιατροί είναι πολύ επιφυλακτικοί, δεν μπορούν να πουν κάτι αυτή τη στιγμή. Περιμένουν και το επόμενο 24ωρο και στην συνέχεια θα έχουμε σίγουρες κουβέντες»\nΟ νεαρός αστυνομικός από τα Τρίκαλα, μαζί με δυο φίλους του επέστρεφε στο σπίτι του στην Αθήνα, όταν στην συμβολή των οδών Θηβών και Παναγή Τσαλδάρη στο Περιστέρι άλλο όχημα που παραβίασε κόκκινο σηματοδότη καρφώθηκε πάνω του.\nΗ σύγκρουση ήταν τόσο σφοδρή που το όχημα του άτυχου ειδικού φρουρού αναποδογύρισε στο οδόστρωμα, εγκλωβίζοντάς τον σοβαρά τραυματισμένο. Οι δυο συνεπιβάτες βγήκαν ελαφρά τραυματισμένοι από το όχημα, όχι όμως και ο 29χρονος, για τον απεγκλωβισμό του οποίου χρειάστηκε η συνδρομή 10 ανδρών της πυροσβεστικής.\n«Κατά τις 2-3 τα μεσάνυχτα ο Ανδρέας γυρνούσε σπίτι του. Σε μια διασταύρωση είχε πράσινο σηματοδότη και ο απέναντί του για να προλάβει το φανάρι, έτρεξε και τον χτύπησε στην πόρτα, στην πόρτα του οδηγού…\nΟ Ανδρέας ήταν με άλλα δυο παιδιά, φίλοι του. Και αυτός που χτύπησε τον Ανδρέα με το άλλο αμάξι, είχε και αυτός δυο άτομα μέσα», είπε στον ΑΝΤ1 ο ξάδερφος του 29χρονου.\nΟ οδηγός του άλλου οχήματος νοσηλεύεται και αυτός τραυματισμένος, ενώ συγκλονισμένοι είναι οι γονείς του νεαρού ειδικού φρουρού που ανήμερα του Πάσχα ενημερώθηκαν για το σοβαρό τροχαίο του παιδιού τους.\nΠροηγούμενο άρθροΕπεισοδιακή καταδίωξη μηχανής στο κέντρο της Ηγουμενίτσας – Συνελήφθη ο οδηγός μετά από τροχαίο\nΕπόμενο άρθροΑπίστευτο περιστατικό: Τον λήστεψαν, τους κυνήγησε, ξέχασε το χειρόφρενο και τον… πάτησε το ταξί του!\nΚύπρος: Τηλεδιάσκεψη του Ν. Αναστασιάδη με Πρόεδρο του Ευρωπαϊκού Συμβουλίου Σ....\nΑντικειμενικές αξίες: Ερωτήσεις – απαντήσεις και παραδείγματα – Πού καταγράφεται αύξηση...


Eurovision: Νικήτρια η Ιταλία – Στη 10η θέση η Ελλάδα, 16η η Κύπρος | MEGA TV\nΗ Ελβετία χρειάζεται 258 βαθμούς για να κερδίσει. Είναι η στιγμή που η αγωνία κορυφώνεται. Τελικά, το κοινό εκτοξεύει την Ιταλία στα ουράνια περνώντας στη στροφή την Ελβετία.\nΤο ιδιαίτερο πανκ ροκ συγκρότημα Μόνεσκιν άγγιξε την νεολαία της Eurovision με το δυναμικό hard rock κομμάτι τους «Zitti e Buoni», σαν να ήθελε να εκτονωθεί μετά από ένα χρόνο απόλυτης σιωπής του δημοφιλούς ευρωπαϊκού διαγωνισμού τραγουδιού, του 65ου στη σειρά.\nΈνα κομμάτι – μανιφέστο, που μέσα από τους στίχους του ενθαρρύνει τη διαφορετικότητα και τη μοναδικότητα του κάθε ανθρώπου.\nΆξιο λόγου, επίσης, το ότι στις τρείς πρώτες θέσεις κατάφεραν να κατακτήσουν μη αγγλόφωνα τραγούδια, το «Voilà», που αποδόθηκε συγκινητικά από την Barbara Pravi, και το Tout l’ Univers της Ελβετίας με τον Gjon’s Tears, ο οποίος αναδείχτηκε πρώτος στην ψηφοφορία των επιτροπών.\nΑξιοπρεπέστατη η παρουσία της Έλενας Τσαγκρινού με το «El Diablo» το οποίο δικαίωσε τα στοιχήματα που την ήθελαν στην 16η θέση.\nΑίσθηση προκάλεσε ότι το Ηνωμένο Βασίλειο, η Γερμανία και η Ισπανία είδαν το ευρωπαϊκό κοινό να τους γυρίζει επιδεικτικά την πλάτη αφήνοντάς τους με 0 βαθμούς.


Το Αμάρι στο Διαδίκτυο | Τα χωριά του Αμαρίου | Ελένες\nΑπόσταση από Ρέθυμνο: 38,5 χλμ. (Διαδρομή: Στο δρόμο προς Αμάρι- Απόστoλοι-Μέρωνας - Ελένες)\nΥψόμετρο: 640 μ.\nΠληθυσμός: 1991: 109 κάτοικοι\nΗ ονοματοδοσία του χωριού, κατά παράδοση από δύο φερώνυμες μοναχές της Καλόειδενας οι οποίες εγκαταστάθηκαν "οιμέ ποτε" σ' αυτό, δεν λύνει, ασφαλώς το ζήτημα της προχριστιανικής ύπαρξης και της πορείας του. Ευρήματα αρχαιολογικών ανασκαφών της δεκαετίας 1930 πιστοποιούν την υπόσταση μινωικού πολιτισμού αν κρίνομε από τους διπλούς πέλεκεις και τα θραύσματα αγγείων που βρέθηκαν εδώ και φιλοξενούνται ήδη στα μουσεία Ρεθύμνου και Ηρακλείου.\nΤο 1927 ο ακαδημαϊκός Σπυρίδων Μαρινάτος αποκάλυψε την είσοδο προϊστορικού σπηλαίου απέναντι στο χωριό, γνωστού ως "τρύπα του Μαργελέ", ανεξερεύνητου βάθους, με σταλακτίτες και σταλαγμίτες. Αργότερα ο Γάλλος σπηλαιολόγος Paul Faure διαπίστωνε ίχνη προϊστορικής ζωής τα οποία κατατάσσουν τις Ελένες στους αρχαιότατους οικισμούς της Κρήτης. Τα πορίσματα της έρευνάς του μας είναι δυστυχώς άγνωστα. Μνημεία εξ' άλλου της μέσης βυζαντινής περιόδου σημειώνονται, όπως ο πάλαι ποτέ κατάγραφος Ναός της Μεταμόρφωσης (Αφέντης Χριστός), ερειπωμένος, στο κέντρο του σημερινού νεκροταφείου και ο ενοριακός, αφιερωμένος στη μνήμη του πολιούχου Αγίου Νικολάου. Τον τελευταίο κοσμούν αξιόλογες τοιχογραφίες λαϊκής τεχνοτροπίας του12ου αιώνα. Στη δεκαετία 1920 ο Ναός εξωραΐστηκε με εισφορές του Στυλιανού Μ. Μαρκαντώνη, ευεργέτη του χωριού και ενοριτών οι οποίες συνεχίζονται. Αναπαλαίωση της εξωτερικής όψης του κτιρίου πραγματοποιήθηκε πριν είκοσι χρόνια με πρωτοβουλία της Εφορίας Βυζαντινών Αρχαιοτήτων. Κατά την ανέγερση δευτέρου κλίτους (1780), αφιερωμένου στην κοίμηση της αγίας Άννας, γκρεμίστηκε μέρος της νότιας πλευράς και καταστράφηκαν παλαιές τοιχογραφίες, ενώ βεβηλώσεις άλλων, από τους Τούρκους, οδήγησαν στην κάλυψή τους με ασβέστη. Το βυζαντινό παρεκκλήσι του αγίου Γεωργίου, δίπλα στη βρύση του χωριού, σωζόταν σε ερείπια εικονογραφημένα, έως το 1950 οπότε αρχίζει "εκ βάθρων"ανοικοδόμηση νέου κτιρίου για να ολοκληρωθεί αργότερα και να λάβει τη σημερινή μορφή του. Τέλος το εξωκλήσι της αγίας Ειρήνης, στον ομώνυμο λόφο, όπου βρέθηκαν η μικρή εικόνα της και δύο πελεκητές πέτρες άγνωστης εποχής, χτίστηκε το 1982 με πρωτοβουλία του εφημέριου και εγκαινιάσθηκε σε πανηγυρική ατμόσφαιρα (5 Μαΐου 2001) από τον οικείο Επίσκοπο.\nΣτην κορυφή του παρακείμενου λόφου, της "Εγκουσάτης", με τους αιωνόβιους δρύες σώζονται τα ερείπια τούρκικων φυλακίων (κουλέδες) και σε μικρή απόσταση υπολείμματα κτισμάτων (κονάκια) προφανώς για διαμονή των φρουρών.\nΚατά μήκος του ποταμού (Πλατύ) που διαρρέει και διαιρεί τη μικρή κοιλάδα του χωριού εντοπίζονται οι δύο αλευρόμυλοι με τα επιβλητικά "λιγάτα" τους πνιγμένα στους ολοπράσινους κισσούς. Εδώ ερχόταν οι κάτοικοι των γειτονικών χωριών με τα υποζύγια τους φορτωμένα σιτηρά για το ευλογημένο ψωμί της οικογένειας. Η διακοπή της λειτουργίας τους, στη δεκαετία 1950-1960, σηματοδότησε την αρχή σταδιακής αποδόμησης της οικονομικής και της κοινωνικής ζωής και συνετέλεσε στην αύξηση του μεταναστευτικού ρεύματος και τη διαμόρφωση της σημερινής εικόνας του χωριού. Η μετανάστευση αυτής της περιόδου κόστισε ακριβότερα εκείνης του 1900, όταν νέοι ξεπατριζόταν για να γλιτώσουν από τη μιζέρια και τη σκλαβιά. Φεύγοντας στήριξαν γονείς και αδελφές ή μπόρεσαν να ευεργετήσουν τον τόπο τους όπως ο Στυλιανός Μ. Μαρκαντώνης. Τώρα όμως γονείς και παιδιά μεταναστεύουν χωρίς προοπτική επιστροφής ενώ οι γέροντες και τα σπίτια, που μένουν, παραδίδονται στην κοινή μοίρα. Έτσι, με τις τωρινές συνθήκες, η αναβίωση του χωριού, μοιάζει όνειρο νοσταλγών και ελπίδα που ζει ακόμα αλλά μόνο στο χώρο του φανταστικού.\nΣτη μακρά περίοδο της τουρκοκρατίας, απ' όπου διασώζονται στοιχεία τα οποία δεν έχουν καταγραφεί, διαφαίνεται ότι η παράδοση τηρήθηκε σχεδόν αναλλοίωτη. Η συχνή απουσία των κατακτητών, που διάλεγαν ως τόπο διαμονής τα εύφορα και μεγάλα χωριά, ευνοούσε τους κατοίκους να ασκούν χωρίς φόβο τα θρησκευτικά τους καθήκοντα. Οι επιδρομές τούρκων, γερακαριανών κυρίως, όπως του τρομερού Κακάλη, δεν ήταν συχνές ούτε αναφέρονται σφαγές και εξισλαμισμοί. Το χωριό χτισμένο σε κλειστό μέρος δεν έδινε στόχο και δεν ήταν διάβαση προς άλλα χωριά.\nΣτα αξιοθέατα, εκτός από τις ειδυλιακές, φυσικές τοποθεσίες προβάλλεται το Δημοτικό Σχολείο με τον πευκώνα και το υδραγωγείο καθώς και η πλατεία με τη βρύση και τα άφθονα νερά. Ο επισκέπτης του μνημειακού Ναού του αγίου Νικολάου (12ος αιώνας) και ο στρατοκόπος, θα βρουν αναψυχή στη φιλόξενη βρύση κάτω από τα θεόρατα πλατάνια. Το κτίριο, με το πρωτοποριακό σύστημα ύδρευσης και εξυπηρέτησης των αναγκών του χωριού, οικοδομήθηκε "δαπάνη Στυλιανού Μιχ. Μαρκαντώνη, 1927", διαβάζομε στη μαρμάρινη επιγραφή.\nΣτη διαδρομή του εικοστού αιώνα σημειώνονται στις Ελένες οι παρακάτω διοικητικές και εκκλησιαστικές μεταβολές. Μετά την απελευθέρωση και την ένωση (1913) το χωριό υπάγεται στο Δήμο Μέρωνα και αργότερα στην κοινότητα Γερακάρη. Το 1951 δημιουργείται η κοινότητα Ελενών, με συμμετοχή του γειτονικού χωριού Μεσονήσσια η οποία λειτουργεί μέχρις εφαρμογής του σημερινού καθεστώτος "περί δήμων" και του Νόμου "Καποδίστριας". Από το 1998 τα δύο χωριά υπάγονται πλέον στο νέο Δήμο Συβρίτου.\nΤην εκκλησιαστική διοίκηση της περιοχής ασκεί ο Επίσκοπος Λάμπης και Σφακίων, πριν και μετά την ανάδειξή του σε Μητροπολίτη, με την προσθήκη "Συβρίτου", όπου δηλώνεται και τυπικώς η πνευματική εξάρτηση της επαρχίας Αμαρίου. Η σύσταση της ενορίας Ελενών ανάγεται σε μακρινή εποχή αλλά ο ακριβής χρόνος είναι δύσκολο να καθοριστεί. Τις λατρευτικές ανάγκες καθώς και τη διαποίμανση των κατοίκων εξυπηρετούν, κατ' ανάθεση, ιερείς της ενορίας Γερακάρη, τουλάχιστον τα πρώτα 50 χρόνια του περασμένου αιώνα.\nΑπόσπασμα από το λήμμα "Ελένες" από το βιβλίο "Πόλεις και Χωριά της Κρήτης" του Στέργιου Σπανάκη:


Big Munchies: Μους φράουλα\nΜαλακώνουμε την ζελατίνα σε κρύο νερό και χτυπάμε σε παχύρρευστη μορφή την κρέμα γάλακτος.\nΣ ένα μπλέντερ πολτοποιούμε τις φράουλες με την ζάχαρη, από το μείγμα παίρνουμε το 1/3 και το ζεσταίνουμε. Μέσα σε αυτό λιώνουμε τις ζελατίνες και το προσθέτουμε στο υπόλοιπο μείγμα ανακατεύοντας καλά.\nΠροσθέτουμε την κρέμα γάλακτος (χτυπημένη σε παχύρρευστη μορφή) και ανακατεύουμε απαλά.\nΓεμίζουμε με το μείγμα ατομικά μπολάκια και αφήνουμε να κρυώσουν στο ψυγείο.


ΑΝΤΩΝΗΣ ΚΟΥΚΟΣ ΣΥΝΤΑΓΕΣ: Πώς να διατηρήσετε τις μπανάνες περισσότερο.\nΠώς να διατηρήσετε τις μπανάνες περισσότερο.\nΟι μπανάνες διατηρούνται για μεγαλύτερο χρονικό διάστημα αν τις φυλάξουμε στο ψυγείο και τις ξεχωρίσουμε μεταξύ τους. Μπορούμε να τις βάλουμε σε ξεχωριστά polybags. Ακόμα και αν αποκτήσουν εξωτερικά καφέ χρώμα στη φλούδα μην φοβηθείτε, μέσα η μπανάνα θα είναι ολόφρεσκια.


Φυστικοβούτυρο σε Σκόνη Pb2 καλό για την απώλεια βάρους\nΨωμί Βρώμης Smoothie\nΈνας τρόπος για να γίνει αυτό είναι να τρώτε τροφές που είναι χαμηλές σε θερμίδες αλλά πλούσιες σε όγκο. Τα πλούσια τρόφιμα σε όγκο χρειάζονται περισσότερο χρόνο για να τα φάει κάποιος και θα σας γεμίσουν το στομάχι, καθιστώντας τα τα τέλεια τρόφιμα για την απώλεια λίπους. Αυτά τα τρόφιμα είναι συνήθως χαμηλά σε λιπαρά και πλούσια σε φυτικές ίνες και υψηλής περιεκτικότητας σε πρωτεΐνες.\nΗ κατανάλωση μεγαλύτερων ποσοτήτων πρωτεΐνης και φυτικών ινών θα πρέπει να σας κρατήσει, να σας δώσει την αίσθηση της πληρότητας και ικανοποίησης, και δεδομένου ότι το λίπος έχει περισσότερες θερμίδες από πρωτεΐνες ή υδατάνθρακες, χαμηλότερη πρόσληψη λίπους κρατά τα συνολικά επίπεδα σε θερμίδες χαμηλά. Κουνουπίδι Ο μεγάλος λόγος για τον οποίο αυτό το λαχανικό είναι στην κορυφή της λίστας είναι η ευελιξία του. Μπορείτε να κάνετε τα πάντα, από το φλοιό πίτσα μακαρόνια και τυρί.\nΕκτός από όλες τις δυνατότητες για διάφορες pb2 καλό για την απώλεια βάρους, το κουνουπίδι είναι πλούσιο σε βιταμίνες C και Κ, η οποίες είναι μεγάλης σημασίας για τη μείωση της φλεγμονής και μείωση των ελεύθερων ριζών.\nΌπως και τα περισσότερα τρόφιμα σε αυτόν τον κατάλογο, που θα παρέχει μια μεγάλη δόση φυτικών ινών ανά μερίδα για να υποστηρίξει την υγεία του πεπτικού.\nΜε όλες τις φυτικές ίνες και αντιοξειδωτικά, κουνουπίδι είναι ένα εργοστάσιο παραγωγής ηλεκτρικού ρεύματος για τη λειτουργία του ανοσοποιητικού. Πιπεριές Προσθέτοντας πιπεριές σε ομελέτες ή ανακατεμένες με αυγό και σοταρισμένες είναι ένας εξαιρετικός τρόπος για να αυξήσετε τον όγκο των τροφίμων που τρώτε.\nΓια να μην αναφέρουμε ότι έχουν μια ωραία τραγανή υφή και δίνουν ενδιαφέροντες τόνους στη γεύση. Πολύχρωμα φρούτα και λαχανικά είναι ο καλύτερος τρόπος για να πάρετε ένα ευρύ φάσμα αντιοξειδωτικών.\nΑνακατέψτε όλα τα συστατικά μέχρι να μαλακώσουν. Πρωτεΐνη βατόμουρου ευγένεια Amina Altai "Η έναρξη της ημέρας με υγιή λίπη και πρωτεΐνες είναι ένας πολύ καλός τρόπος για να διαχειριστείτε το βάρος σας.\nΔιαφορετικά χρώματα αντιπροσωπεύουν τυπικά διαφορετικούς τύπους αντιοξειδωτικών. Ένα κόκκινο φρούτο ή λαχανικό, για παράδειγμα, τυπικά περιέχει ενώσεις που προστατεύουν από τα εμφράγματα και νευρολογικές ασθένειες. Κίτρινο και πορτοκαλί λαχανικά είναι πλούσια σε βήτα καροτένια όπως οι βιταμίνες Α και C, που προάγουν την υγεία των ματιών και τη λειτουργία του ανοσοποιητικού.\nΕίναι ένα καλό πράγμα οι πιπεριές που καλλιεργούνται σχεδόν σε κάθε χρώμα του ουράνιου τόξου. Φυλλώδη λαχανικά Τα φυλλώδη λαχανικά είναι από υγιεινή άποψη οι σούπερ σταρ των τροφίμων, και μία από τις καλύτερες τροφές για την απώλεια λίπους.\nΠεριέχουν μέταλλα όπως το μαγγάνιο, ο σίδηρος, pb2 καλό για την απώλεια βάρους κάλιο και μαγνήσιο, τα οποία βοηθούν στα πάντα, από ρύθμιση του σακχάρου στο αίμα, στη λειτουργία των μυών και του νευρικού συστήματος. Πρόσθετα προσφέρουν τον όγκο που λέγαμε και την αίσθηση της πληρότητας ότι είσαι χορτασμένος.\nΑσπράδια Τα ασπράδια αυγών περιέχουν το μεγαλύτερο μέρος της πρωτεΐνης σε ένα αυγό, και τον μεγαλύτερο όγκο. Ποιος ό λόγος να τρώει κανέις τον κρόκο του αυγού; Είναι νόστιμο, αλλά εκεί βρίσκονται οι περισσότερες από τις θερμίδες.\nΒρώμη Δεν μιλώ για αρωματισμένα και φούρνο μικροκυμάτων βρώμη.\nΕννοώ βρώμη ολικής αλέσεως που, όταν μαγειρεύονται, είναι πιο χορταστικές δεν μπορείτε να φάτε περισσότερο από ό, τι ένα φλιτζάνι τη φορά. Η βρώμη περιέχει υψηλές ποσότητες βιταμινών Β και άλλων στοιχείων, τα οποία είναι απαραίτητα για τον pb2 καλό για την απώλεια βάρους και άλλες σωματικές διαδικασίες.\nΜπορείτε επίσης να πάρετε μια μεγάλη δόση των διαλυτές φυτικές ίνες από βρώμη να μειώσει τον κίνδυνο για ανωμαλίες των καρδιακών παθήσεων και του ασημένιο κοστούμι απώλεια βάρους στο αίμα.\nPro tip: Ετοιμάστε ένα μπολ βρώμης, και στη συνέχεια αναμείξτε σε σκόνη πρωτεΐνης, κάποιο είδος βουτύρου καρύδι και μπανάνα.\n9 τροφές που αδυνατίζουν – environmentalaction365.com\nΕίναι γνωστός συνδυασμός για να χορτάσει κάποιος και παρέχει μεγάλες ποσότητες από θρεπτικά συστατικά. Ποπ κορν Αυτό είναι ένα σνακ υπερ-υψηλής έντασης για τους ανθρώπους που αγωνίζονται αργότερα μέσα στην ημέρα ή τη νύχτα.\nΠροτείνω να το αγοράσετε ολόκληρο το καλαμπόκι και να το ψήσετε μέχρι να σκάει στη σόμπα με λίγο λάδι ελιάς ή καρύδας.\nΡυζογκοφρέτες Ρύζι κέικ είναι εκπληκτικό για τσίμπημα και προάριστο, ή για ανθρώπους που χρειάζονται κάποια ποικιλία στη διατροφή τους. Με γεύσεις που κυμαίνονται από λευκό, τσένταρ, κανέλα, μήλο, λεμόνι, κλπ μπορούν να ικανοποιήσουν κάθε επιθυμία.\nΠαρά το γεγονός ότι οι αρωματισμένες εκδόσεις είναι φτιαγμένες με τεχνητό άρωμα, ο κύριος κατάλογο των συστατικών είναι μικρός.\nΕάν επιλέξετε την απλή έκδοση λευκού θα βρείτε πιθανώς μόνο δύο συστατικά, το ρύζι και το αλάτι. Παρόμοιο με ποπ κορν το κέικ ρυζιού δεν είναι από τα πιο θρεπτικά και περιεκτικά σνακ που θα μπορούσατε να έχετε, αλλά για δίαιτες απώλειας λίπους, που διαμένουν την πορεία και τη διατήρηση pb2 καλό για την απώλεια βάρους σας είναι κορυφαίες προτεραιότητες.\nΓιαούρτι Μπορείτε να χρησιμοποιήσετε αυτό το ευέλικτο με υψηλή περιεκτικότητα υαλάξ σώμα λεπτό πρωτεΐνες τρόφιμο σε χιλιάδες συνταγές.\nΟι επιλογές σας περιλαμβάνουν τα πάντα, από φρούτα και λαχανικά βουτιά στην πρωτεΐνη παγωτά και τα smoothies milkshake.\nΤο ελληνικό γιαούρτι προσφέρει μια μεγάλη δόση από υψηλής ποιότητας αμινοξέα για την υποστήριξη της ανάπτυξης των μυών και την ανάκτηση, καθώς και ασβέστιο για την υγεία των οστών και της λειτουργίας των οργάνων. Όπως και άλλα είδη γιαουρτιού, σας δίνει μια αξιοπρεπή μερίδα των προβιοτικών για την προώθηση ενός υγιούς πεπτικού συστήματος.\nΠάντα πάμε με το γιαούρτι και προσθέστε τα δικά σας γλυκαντικό ή φρούτα. Ελληνικό γιαούρτι περιέχει ορισμένα φυσικά σάκχαρα, με τη μορφή της λακτόζης, οπότε δεν θα πρέπει να προστεθεί επιπλέον ζάχαρη στον κατάλογο των συστατικών.\nΜε τη χρήση πράγματα όπως στέβια ή Splenda, μαζί με τις πραγματικές φρούτα ή άλλα συστατικά, μπορείτε να κρατήσετε τις θερμίδες και χαμηλή διατροφική υψηλής αξίας. Τρελή προσθήκη με αξεπέραστη γεύση και θρεπτική αξία παραμένει πάντα το μέλι!\nΤο πασίγνωστο δυναμωτικό: Γιαούρτι με μέλι! Σκόνη φυστικοβούτυρο PB2 Αν είστε fan της φυσικής διατροφής μπορεί να θέλετε να κλείσετε την ανάγνωση εδώ και πιθανώς καλά θα κάνετε. Η συνέχεια έχει αξία μόνο για την απώλεια βάρους.\nΤο PB2 είναι φυστικοβούτυρο σε σκόνη. Το λίπος απομακρύνεται κατά την επεξεργασία των αραχίδων, καθιστώντας το μια χαμηλή σε θερμίδες, ευέλικτο τροφή.\nΜε την προσθήκη λίγου νερού, έχετε μερικές μερίδες κρεμώδες φυστικοβούτυρο με λιγότερες από θερμίδες. Αυτό είναι επίσης μια μεγάλη επιλογή για τα κουνήματα και smoothies. Ποιος δεν αγαπά τη σοκολάτα, φυστικοβούτυρο και μπανάνα.\nΣτοιχεία έρευνας αποτελεσμάτων από δείγμα ασθενών του προγράμματος Αντι-γήρανσης - Cenegenics


Ομπράντοβιτς: Δεν είναι μόνο η Μπαρτσελόνα φαβορί - Newpost.gr\nΟμπράντοβιτς: Δεν είναι μόνο η Μπαρτσελόνα φαβορί\nΤην πεποίθηση ότι αύριο θα διεξαχθεί μία διαφορετική αναμέτρηση, κυρίως στην τακτική, εξέφρασε σε δηλώσεις του ο προπονητής του Παναθηναϊκού, Ζέλιμιρ Ομπράντοβιτς, ενόψει του δεύτερου αγώνα της σειράς με την Μπαρτσελόνα στη Βαρκελώνη για την προημιτελική φάση της Ευρωλίγκας.\nΔημοσίευση 23 Μαρτίου 2011, 15:35 / Ανανεώθηκε 27 Ιουνίου 2013, 14:44\nΠαράλληλα, ο τεχνικός των «πρασίνων» τόνισε χαρακτηριστικά πως «όλοι οι παίκτες καταλαβαίνουν ότι έχουμε πιθανότητες για νίκη».\n«Θα πρέπει να δούμε πώς θα είναι όλοι οι παίκτες, 48 ώρες μετά το πρώτο παιχνίδι. Θα είναι δύσκολο για τον καθένα, από άποψη φυσικής και ψυχολογικής κατάστασης. Πρέπει να κάνουμε ό,τι έκανε η Μπαρτσελόνα στο πρώτο ματς, να πετύχουμε έναν παραπάνω πόντο από αυτούς. Ο πρώτος αγώνας ήταν ένας από τους καλύτερους στη φετινή Ευρωλίγκα. Εμείς έχουμε τις ικανότητές μας, αλλά και η Μπαρτσελόνα έχει πολλές. Διαθέτει δώδεκα καλούς παίκτες και έναν εξαιρετικό προπονητή, με λύσεις για κάθε κατάσταση. Περιμένω ένα διαφορετικό παιχνίδι την Πέμπτη, σε πολλές παραμέτρους, αλλά κυρίως μιλώντας τακτικά. Όλοι οι παίκτες καταλαβαίνουν ότι έχουμε πιθανότητες για νίκη, παρά το γεγονός ότι η Μπαρτσελόνα θεωρείται το μεγάλο φαβορί της σειράς» είπε αρχικά ο Ομπράντοβιτς στην επίσημη ιστοσελίδα της Ευρωλίγκας και συνέχισε: «Είναι μία ταλαντούχα ομάδα και δεν είναι μόνο φαβορί για να φτάσει στο φάιναλ φορ, αλλά για να κατακτήσει τον τίτλο. Το μπάσκετ είναι πάντα ένα παιχνίδι πέντε εναντίον πέντε και όλοι πρέπει να είναι πανέτοιμοι. Το ταλέντο είναι σημαντικό, όμως πάντα χρειάζεσαι να σου δώσει κάθε παίκτης από κάτι, τόσο στην επίθεση όσο και στην άμυνα, ούτως ώστε να αποκτήσεις κάποιο πλεονέκτημα».\nΑπό την πλευρά του, ο γκαρντ του Παναθηναϊκού, Ντρου Νίκολας, είπε: «Το καλό είναι ότι στο πρώτο παιχνίδι φάνηκε πόσο θέλαμε να νικήσουμε και ότι είχαμε πολλές ευκαιρίες για να νικήσουμε, κάτι που απέδειξε πραγματικά πως η σειρά θα είναι μία μάχη. Δεν ξέρω πόσα παιχνίδια θα παίξουμε, αλλά θα είναι μια μάχη. Θα πρέπει να τους κάνουμε να νιώσουν άβολα. Γνωρίζουν ότι θα πρέπει να δουλέψουν πολύ σκληρά για να νικήσουν. Μία απλή μπάλα εδώ ή εκεί και το πρώτο παιχνίδι θα μπορούσε να είχε γίνει δικό μας. Εμείς πρόκειται να επιστρέψουμε την Πέμπτη και, αν παίξαμε στο 120% στο πρώτο ματς, θα πρέπει να δώσουμε το 125% στο δεύτερο ή οτιδήποτε άλλο χρειάζεται, για να πάρουμε τη νίκη, πριν επιστρέψουμε στην Αθήνα. Θα πρέπει να εμφανίσουμε το ίδιο πάθος και την ίδια ένταση και να κάνουμε ένα καλό ξεκίνημα. Η Μπαρτσελόνα είναι μία ομάδα που τη βοηθάει πάρα πολύ το καλό ξεκίνημα του αγώνα. Μπορούν να κάνουν πολλά πράγματα στο παρκέ, όμως, αν εμείς εμφανίσουμε την ίδια ένταση και το ίδιο πάθος στο παρκέ, θα πρόκειται για άλλη μία μάχη».


ΟΙ ΠΡΟΤΕΡΑΙΟΤΗΤΕΣ ΓΙΑ ΤΗΝ ΘΡΑΚΗ ΜΑΣ - Ελεύθερη Θράκη\nΠΡΩΤΟΝ η Αμυντική Θωράκιση της Θράκης – ΔΕΥΤΕΡΟΝ η πληθυσμιακή Αναγέννηση της περιοχής – ΤΡΙΤΟΝ ο Διπλασιασμός εισακτέων στο Δημοκρίτειο Πανεπιστήμιο και – ΤΕΤΑΡΤΟΝ η συγκρότηση Διακομματικής Επιτροπής για την Θράκη, που είχε προτείνει ο Ευριπίδης Στυλιανίδης\nΉταν ένα πολιτικό γεγονός που απαγορευόταν να επαναληφθεί.\nΙσχυρές πολιτικές και κοινωνικές δυνάμεις με επικεφαλής τον πρωθυπουργό Κυριάκο Μητσοτάκη, τον πρώην πρωθυπουργό Κώστα Καραμανλή, τον σκηνοθέτη Γιάννη Σμαραγδή, τον όμιλό μας Εστία Επενδυτική παρενέβησαν, καθεμία με τον δικό της τρόπο, στην προεκλογική εκστρατεία και συνετέλεσαν στη διαμόρφωση του αποτελέσματος.\nΤο προξενείο απέτυχε να εκλέξει αυτή την φορά τρεις στους τρεις βουλευτές.\nΩστόσο ας μη γελιόμαστε: Βασικός συντελεστής αυτής της δύσκολης πολιτικής ανατροπής λόγω των νέων πληθυσμιακών συσχετισμών ήταν ο ίδιος ο λαός της Θράκης και εν προκειμένω της Ροδόπης.\nΕιδικώς γύρω από τον βουλευτή της Ν.Δ. συσπειρώθηκαν νεοδημοκράτες, κεντρώοι, αριστεροί, πασόκοι, εθνικιστές, οι πάντες.\nΑκόμη και μετριοπαθείς ψηφοφόροι της μειονότητας, πρώτη φορά μετά το 2000.\nΗ υποψηφιότητά του απέκτησε οικουμενικά χαρακτηριστικά, γι’ αυτό και εκτοξεύτηκε στις 12.000 ψήφους.\nΤο προξενείο, διαπιστώνοντας τη δυναμική του χριστιανού υποψηφίου, εγκατέλειψε γρήγορα την κούρσα, μολονότι σε αυτήν μετείχαν και ορισμένοι τοπικοί χριστιανοί «εφιάλτες», και γρήγορα έστρεψε την προσοχή του στην Ξάνθη, όπου απουσία του ισχυρού τοπικού παράγοντος από το ψηφοδέλτιο της Ν.Δ. Αλέξανδρου Κοντού ( για λόγους ανεξαρτήτως της θελήσεώς του) κατάφερε και εξέλεξε δύο μουσουλμάνους βουλευτές (έναν του ΣΥΡΙΖΑ και έναν του ΚΙΝ.ΑΛ.).\nΕν πάση περιπτώσει, η παρτίδα σώθηκε αυτή τη φορά χάρη στον πατριωτισμό των Ελλήνων.\nΔιότι, αν περίμενε κανείς να συγκινηθεί η κυβέρνηση ΣΥΡΙΖΑ για να κινητοποιηθεί και να αποτρέψει νέο αρνητικό γεγονός, ακόμη θα ήταν στην αναμονή. Η κλήση μας θα προωθούνταν.\nΠαρά ταύτα εμείς δεν εφησυχάζουμε.\nΗ μάχη κερδήθηκε, αλλά ο πόλεμος στη Θράκη συνεχίζεται και η Ελλάς, όλοι μας, βρίσκεται σε άμυνα.\nΑγωνιστήκαμε για να αποτρέψουμε, όχι για να «προελάσουμε», να μην το ξεχνάμε ποτέ αυτό.\nΟ στόχος τώρα όμως πρέπει να είναι άλλος και οι κινήσεις πρέπει να είναι γρήγορες.\nΟ πρωθυπουργός έχει ενημερωθεί στο ανώτατο δυνατό επίπεδο από παράγοντες του δημόσιου βίου που έχουν απόλυτη αίσθηση του κινδύνου που διατρέχει η περιοχή για το δέον γενέσθαι.\nΔύο πρέπει να είναι οι μείζονες προτεραιότητες σε αυτή τη φάση.\nΗ αμυντική θωράκιση της Θράκης και η πληθυσμιακή αναγέννηση της Θράκης.\nΗ αμυντική θωράκιση της περιοχής πρέπει να ενταχθεί στη συνολική στρατηγική συμφωνία Ελλάδος – Ηνωμένων Πολιτειών που άρχισαν να διαπραγματεύονται με την Ουάσινγκτον ο πρωθυπουργός Κυριάκος Μητσοτάκης και ο υπουργός Εξωτερικών Νίκος Δένδιας.\nΌσον αφορά τον πληθυσμό, θα πρέπει να καταστεί συνείδηση στην Αθήνα ότι λόγω της αθρόας μετανάστευσης νέων επιστημόνων η πλειονότης στη Θράκη κινδυνεύει να καταστεί μειονότης και η μειονότης χωρίς να αυξάνεται μπορεί να καταστεί πλειονότης.\nΤότε δεν συγκροτήθηκε, ίσως είναι η ώρα.\nΤαύτα και θα επανέλθουμε.\nΌπως προειδοποιήσαμε, δεν εφησυχάζουμε. Θα συνεχίσουμε να «ενοχλούμε».\nΟ αγών δεν εξαντλείται σε μια εκλογή και σε μια κάλπη.\nΤο ζήτημά μας είναι η επικράτεια, όχι τα πρόσωπα μόνον. Τα πρόσωπα εντέλλονται να φυλάνε το φρούριο.\nΠροηγούμενο άρθροΣτην Αλεξανδρούπολη έχουμε την πυκνότερη αναλογία Φαρμακείων\nΕπόμενο άρθροΠρόταση ανακούφισης πληγέντων θεομηνίας


Προγνωστικά στοιχήματος: Με τρία λάτιν πονταρίσματα από το 2.15 έως το 3.10 '); });\nΠρογνωστικά στοιχήματος: Με τρία λάτιν πονταρίσματα από το 2.15 έως το 3.10\nΝΤΕΝΙΣ ΜΑΡΚΟ 23.06.2022 | 15:40\nΟ Λουίζ Ενρίκε της Φλουμινένσε © 2022 BRUNA PRADO/ASSOCIATED PRESS\nΣερί και συμπεριφορά για 3.10 από τη Β' Βραζιλίας, ματς για 2.15 το Φλουμινένσε - Κρουζέιρο στο Κύπελλο. Υπάρχει φαβορί και πληρώνει στο 2.45 στο Κύπελλο Αργεντινής.\n(01:00) Φλουμινένσε - Κρουζέιρο: Αναμέτρηση που διεξάγεται στο θρυλικό Μαρακανά για τη φάση των "16" του Κυπέλλου Βραζιλίας. Οι αναμετρήσεις είναι διπλές και δεν ισχύει ο κανονισμός του εκτός έδρας τέρματος. Παρουσιάστηκε βελτιωμένη η Φλουμινένσε κόντρα στην Αβαΐ για το πρωτάθλημα και επικράτησε 2-0 κάνοντας γεμάτη εμφάνιση στο Ρίο. Επέστρεψε στις νίκες μετά το 0-0 με την Αμέρικα Μινέιρο. Μετά από μια περίοδο που προβλημάτισε προσπαθεί ξανά να ρολάρει και βρίσκεται στην εξάδα και στις θέσεις που οδηγούν στα προκριματικά του Copa Libertadores της επόμενης σεζόν. Δείχνει στον σωστό δρόμο και ο Φερνάντο Ντινίζ, που ανέλαβε πρόσφατα, θα πάει με την ίδια ενδεκάδα απόψε, ενώ εμφανίστηκε ικανοποιημένος από τα όσα είδε κόντρα στην Αβαΐ.\nΗ Κρουζέιρο έχει προτεραιότητα την άνοδο στο Brasileirao, έχει βαριά φανέλα, ενώ σε διοικητικό επίπεδο έχει αναλάβει τις τύχες της ομάδας ο θρυλικός Ρονάλντο, έχοντας έναν ιδιαίτερο δεσμό με τον σύλλογο, αφού από εκεί έκανε τα πρώτα του ποδοσφαιρικά βήματα. Δείχνει έτοιμη να τα καταφέρει φέτος, είναι σταθερά καλή και είναι πρωτοπόρος στη δεύτερη τη τάξει κατηγορία της Βραζιλίας (προβιβάζονται οι τέσσερις πρώτοι). Εξαιρετικό το κλίμα με τον Πεσολάνο, ο οποίος αποτέλεσε επιλογή του Ρονάλντο για τη θέση του προπονητή και τον έχει βγάλει ασπροπρόσωπο.\nΗ Κρουζέιρο είναι σταθερά καλή, αντιμετωπίζει ένα μεγάλο μέγεθος της Serie A και είναι ένα καλό τεστ αποδείξεων για την ίδια ότι της αξίζει να βρίσκεται στο Brasileirao. Η Φλου ανεβαίνει ξανά, παίζει με αυτοπεποίθηση, σκοράρει, αλλά ανασταλτικά δίνει δικαιώματα. Στο 2.15 Goal/Goal στη Stoiximan, έχει λογική και μπορεί να μπει στο παιχνίδι.\n(02:05) Ατλέτικο Τουκουμάν - Ιντεπεντιέντε: Στο ουδέτερο 23 de Agosto η Ατλέτικο Τουκουμάν κοντράρεται με την Ιντεπεντιέντε για τη φάση των "32" του Κυπέλλου Αργεντινής. Η αναμέτρηση είναι μονή και σε περίπτωση ισοπαλίας στο 90λεπτο ακολουθεί απευθείας η διαδικασία των πέναλτι δίχως να μεσολαβήσει παράταση. Ο νικητής του θεσμού εξασφαλίζει εισιτήριο στους ομίλους του Copa Libertadores. Είναι στα πάνω της η Ατλέτικο Τουκουμάν, χάνει πολύ δύσκολα εδώ και καιρό, μετράει οκτώ ματς μακριά από τις ήττες τρέχοντας ρεκόρ 3-5-0. Στο τελευταίο χρονικά ματς κόλλησε στο 0-0 με την Ουρακάν εκτός έδρας για το πρωτάθλημα.\nΣτάθηκε όρθια, παρότι πιέστηκε αρκετά στο παιχνίδι, δέχτηκε φάσεις, αλλά άντεξε. Απέδειξε για άλλη μια φορά πόσο ζόρικη ομάδα είναι. Σκέφτεται το αήττητο, ωστόσο ενδεχομένως απόψε ο Λούκας Πουσινέρι θα κάνει αλλαγές. Ιδιαίτερο ματς για τον 45χρονο τεχνικό καθώς αντιμετωπίζει την ομάδα που αγάπησε και αγαπήθηκε, ενώ πέρασε και μια διετία από τον πάγκο της Ιντεπεντιέντε. Αυτή τη στιγμή προέχει το πρωτάθλημα, αφού βρίσκεται σε δύσκολη θέση στην ειδική βαθμολογία σε ό,τι αφορά στη μάχη της παραμονής και δεν μπορεί να νιώθει ασφαλής.\nΠροσπαθεί να χτίσει φόρμα η Ιντεπεντιέντε που την προηγούμενη αγωνιστική πήρε μια καλή νίκη επί της Εστουδιάντες με 2-1 εντός έδρας αποδεικνύοντας πως είναι στα πάνω της. Εξελίσσεται πάντως το τελευταίο διάστημα σε ομάδα έδρας. Στον δρόμο τρέχει ρεκόρ 2-1-2 στην τελευταία πεντάδα αγώνων ανεξαρτήτως διοργάνωσης, ακόμα και εκτός πάντως σκοράρει με μεγάλη συνέπεια, στα δέκα τελευταία εκτός μόνο δύο φορές δεν βρήκε δίχτυα.\nΘα κυνηγήσει το Κύπελλο, γιατί αυτό της έχει μείνει, ώστε να πάρει και μια σημαντική οικονομική ανάσα. Ζόρικη ομάδα η Ατλέτικο Τουκουμάν, αλλά η Ιντεπεντιέντε υπερτερεί ποιοτικά, είναι ένα κλικ πιο πάνω και πρόκειται να κυνηγήσει περισσότερο το ματς. Έχει μεγαλύτερη ανάγκη την πρόκριση από την αντίπαλό της, η οποία έχει να σκεφτεί και το κρίσιμο ματς για την κόκκινη ζώνη με τη Γοδόι σε λίγες μέρες. Στο 2.45 στη Stoiximan το διπλό, αξίζει το ρίσκο.\n(03:30) CSA - Γκρέμιο: Η Γκρέμιο είναι το βαρύ όνομα στη Serie B της Βραζιλίας, αλλά είναι μια κατηγορία ειδικών συνθηκών, που οι φανέλες δεν παίζουν πάντα μπάλα. Το Brasileirao με τη Serie B είναι δύο διαφορετικοί κόσμοι. Στη δεύτερη τη τάξει κατηγορία οι δυνατές μονομαχίες και οι κλωτσιές πάνε σύννεφο, πολλά ματς είναι άνοστα και δεν έχουν θέαμα. Η Γκρέμιο έχει μείνει με το μυαλό στην πρώτη κατηγορία και προσπαθεί τώρα να προσαρμοστεί. Δυσκολεύεται όμως, γιατί όλοι σκυλιάζουν για να τη ρίξουν στο κατενάτσιο. Σιγά σιγά βρίσκει όμως τον ρυθμό της και πλέον είναι στην τετράδα που οδηγεί στην άνοδο και με έναν βαθμό περισσότερο από την πέμπτη Σπορτ Ρεσίφε.\nΗ γηπεδούχος βρίσκεται στην εποχή Αλμπέρτο Βαλεντίμ, ανέλαβε την ομάδα ένας μπαρουτοκαπνισμένος τεχνικός, που έχει περάσει από Ατλέτικο Παραναένσε, Μποταφόγκο και Παλμέιρας μεταξύ άλλων. Γνωρίζει τις απαιτήσεις της κατηγορίας. Απόψε δίνει το πρώτο εντός έδρας και θα πάει με ίδια ενδεκάδα όπως και με τη Γκουαρανί (0-0). Ο πολύπειρος τεχνικός είναι ένας προπονητής που δεν διστάζει συχνά να να θυσιάζει το θέαμα. Κοντράρονται δύο ομάδες που έχουν την τάση να βγάζουν ισοπαλίες. Η γηπεδούχος είναι αυτή με τις περισσότερες στην κατηγορία μαζί με τη Βίλα Νόβα, 8 σε 13 ματς. Η Γκρέμιο μετράει έξι και μάλιστα τέσσερις σερί στο δρόμο, οι τρεις τελευταίες με 0-0. Η ισοπαλία δεν θα φέρει την καταστροφή για καμία από τις δύο, αφού και η Γκρέμιο βρίσκεται ακόμα στο ψάξιμο και δεν έχει προσαρμοστεί απόλυτα στις απαιτήσεις της Serie B. Στο 3.10 το Χ στη Stoiximan.\nTAGS BET CORNER STOIXIMAN BET STOIXIMAN


Ομόνοια: Η βεβαιότητα και η απαίτηση του Παπασταύρου ενόψει ΑΠΟΕΛ | Goal News Cy\nΑ' ΚΑΤΗΓΟΡΙΑΟΜΟΝΟΙΑΟμόνοια: Η βεβαιότητα και η απαίτηση του Παπασταύρου ενόψει ΑΠΟΕΛ\nΟμόνοια: Η βεβαιότητα και η απαίτηση του Παπασταύρου ενόψει ΑΠΟΕΛ\nΣτην Κύπρο αναμένεται τις επόμενες μέρες, ίσως και ώρες ο Σταύρος Παπασταύρου. Ο διοικητικός ηγέτης της Ομόνοιας δεν θα μπορούσε να απουσιάσει από το ντέρμπι «αιωνίων» με τον ΑΠΟΕΛ. Από την Αμερική, όπου βρίσκεται, δηλώνει βέβαιος πως ο κόσμος της Ομόνοιας θα γεμίσει το ΓΣΠ στο ντέρμπι της Δευτέρας (2/12) και θα σπρώξει την ομάδα σε άλλη μία νίκη.\nΤο μήνυμα του Σταύρου Παπασταύρου\n«Δεν έχω αμφιβολία πως τη Δευτέρα θα κερδίσετε ξανά τη μάχη της κερκίδας και τον θαυμασμό όλων! Γεμίστε το γήπεδο και ως 12ος παίκτης σπρώξτε όπως μόνο εσείς ξέρετε τους ποδοσφαιριστές μας σε άλλη μια νίκη!».\nΔιαβάστε επίσης: Μπεργκ: «Ο ΑΠΟΕΛ και οι οργανωμένοι έξω από το “Ηλίας Πούλλος”»


Kάτι Διαφορετικό: Independent: Πώς να επιβιώσεις σε μια τρομοκρατική επίθεση\nIndependent: Πώς να επιβιώσεις σε μια τρομοκρατική επίθεση\nΤρίτη, Ιουνίου 06, 2017 Συντάκτης: GioX\nΗ εικόνα ενός νεαρού άντρα να τρέχει, κρατώντας στο χέρι του το ποτήρι με τη μπίρα του, προσπαθώντας να μη του χυθεί ούτε σταγόνα, την ώρα που ο τρόμος χτυπούσε το Λονδίνο το βράδυ του Σαββάτου, είναι μια από τις πιο διαδεδομένες των τελευταίων ημερών στο διαδίκτυο.\nΑρκετοί ήταν εκείνοι που αστειεύτηκαν και απόρησαν γιατί δεν την πέταξε για να τρέξει γρηγορότερα… Σύμφωνα πάντως με δημοσίευμα της βρετανικής εφημερίδας Ιndependent, ο άντρας αυτός έκανε τελικά το σωστό για την ασφάλειά του.\n— Howard Mannella (@hmannella) 3 Ιουνίου 2017\nΌπως υποστηρίζει ο πρώην αξιωματικός των βρετανικών ειδικών δυνάμεων John Geddes, ένα ποτήρι γεμάτο με μπίρα θα μπορούσε να σε βοηθήσει να επιβιώσεις από μια επίθεση τρομοκράτη με μαχαίρι. Ρίχνοντας στον επιτιθέμενο το υγρό, είτε ζεστό είτε κρύο, μπορεί να αυξήσει τις πιθανότητες επιβίωσής σου.\nΟ Geddes προτείνει επίσης ένα χτύπημα στο κεφάλι του τρομοκράτη με έναν χαρτοφύλακα ή μία ομπρέλα ή ένα σκαμνί. Σύμφωνα με τον ίδιο, η καλύτερη προσέγγιση όταν αντιμετωπίζεις έναν επιτιθέμενο, είναι να συνασπίζεσαι με τους ανθρώπους γύρω σου και να δουλέψεις ομαδικά για να τον νικήσεις.\nΗ χειρότερη τακτική είναι να κάτσεις άοπλος στο πάτωμα, λέει. «Πρέπει να πάρεις ό,τι βρεις γύρω σου και να το πετάξεις», δηλώνει. «Μπορείς να τρέξεις γρήγορα μακριά, αλλά για μερικούς ανθρώπους δεν υπάρχει αυτή η επιλογή, άρα πρέπει να παλέψεις. Οποιοδήποτε αντικείμενο μπορεί να κάνει τη διαφορά ανάμεσα στη ζωή και το θάνατο».\nΑν είσαι σε εστιατόριο, προτείνει, πέταξε μαχαίρια, πιρούνια, καρέκλες, μπουκάλια και ακόμη καλύτερα ένα τραπέζι προς τον επιτιθέμενο. «Και αυτοί ματώνουν, όπως κι εσύ, είναι άνθρωποι. Μια κανάτα με μπύρα είναι ότι πρέπει για να τους ρίξεις στο πρόσωπο. Πρέπει για μια στιγμή να γίνεις με τους γύρω σου ένα γκρουπ από χούλιγκαν και πρέπει να επιτίθεσαι από πίσω στο κεφάλι».


Ο Κριστιάνο «εκτόξευσε» το Instagram της Γιουνάιτεντ! (pic) - Sportsking.gr\nΟ Κριστιάνο «εκτόξευσε» το Instagram της Γιουνάιτεντ! (pic)\nΗ επιστροφή του Κριστιάνο Ρονάλντο έφερε τεράστια άνοδο στο Instagram της Μάντσεστερ Γιουνάιτεντ, που είδε πάνω από 4 εκατομμύρια άτομα να την ακολουθούν τον Αύγουστο.\nΠέραν πάσης αμφιβολίας η επιστροφή του Κριστιάνο Ρονάλντο στη Μάντσεστερ Γιουνάιτεντ ήταν από τις ειδήσεις του καλοκαιριού. Εξάλλου, ήταν κάτι που πριν μερικούς μήνες ουδείς το περίμενε. Βλέπετε, αρχικά φαινόταν πως ο Πορτογάλος σούπερ σταρ θα παρέμενε στη Γιουβέντους και αυτή τη σεζόν. Ακόμα, όμως, κι όταν έγινε γνωστό ότι θα αποχωρούσε, η Μάντσεστερ Σίτι έμοιαζε το φαβορί για την απόκτηση. Ουσιαστικά, οι «πολίτες» έφτασαν μια «ανάσα» από τη μεταγραφή του. Ωστόσο, ένα τηλεφώνημα του Σερ Άλεξ Φέργκιουσον και το… πρεσάρισμα της Γιουνάιτεντ άλλαξαν την κατάσταση.\nΉδη το δεύτερο ξεκίνημα του Κριστιάνο στους «κόκκινους διαβόλους» ήταν σχεδόν ονειρικό. Δύο γκολ στο ντεμπούτο του κόντρα στη Νιούκαστλ, που οδήγησαν την ομάδα του στη νίκη κι άλλο ένα στο Champions League στην ήττα από τη Γιουνγκ Μπόις (2-1). Ο αντίκτυπος της επιστροφής του Πορτογάλου δεν φαίνεται, όμως, μόνο εντός γηπέδου. Βλέπετε, το brand name του είναι τεράστιο. Κάτι που φάνηκε έμπρακτα από το γεγονός ότι ο λογαριασμός της Μάντσεστερ Γιουνάιτεντ στο Instagram είδε τους ακόλουθους του να αυξάνονται κατά 4.1 εκατομμύρια μόνο τον Αύγουστο.\nManchester United’s Instagram account got 4.1 million followers in the month of August following Cristiano Ronaldo’s signing. pic.twitter.com/MXfXPXt3yS\n— Yellow Football (@YellowFootbal) September 17, 2021\nΗ μεταγραφή του Κριστιάνο ήταν αρκετή για να πάρει «φωτιά» το Instagram της Γιουνάιτεντ\nΑν παρατηρήσει κανείς την παραπάνω φωτογραφία μπορεί να διακρίνει πως ο λογαριασμός της Γιουνάιτεντ είχε μια αύξηση γύρω στο ένα εκατομμύριο ανά μήνα ως τα τέλη του Αυγούστου. Εκεί ξαφνικά έρχεται η… εκτόξευση. Κι αυτό γιατί σ’ εκείνο το διάστημα ανακοινώθηκε η επιστροφή του Κριστιάνο. Φυσικά, η άνοδος αυτή ήταν σχεδόν… αναμενόμενη, αν σκεφτεί κανείς πως η ανακοίνωση και μόνο των «κόκκινων διαβόλων» στο Instagram συγκέντρωσε τα περισσότερα like στην ιστορία του εν λόγω Social Media για αθλητικό σύλλογο.\nΒέβαια, πέραν της «εκτόξευσης» στα social media, ο Κριστιάνο θέλει να φέρει και την αγωνιστική εκτόξευση της Γιουνάιτεντ. Άλλωστε, ο Πορτογάλος σούπερ σταρ επέστρεψε με τη λογική να επαναφέρει τους «κόκκινους διαβόλους» στην κορυφή και να κατακτήσει τρόπαια. Η ομάδα του Μάντσεστερ έχει να κατακτήσει την Premier League οκτώ ολόκληρα χρόνια, από τη σεζόν 2012/13 και αν μη τι άλλο αυτό την «πληγώνει» αρκετά. Ωστόσο, στις τάξεις της Γιουνάιτεντ ελπίζουν πως η επιστροφή του Κριστιάνο θα φέρει το πρωτάθλημα ξανά στην ομάδα τους.


Γωνιά Προστασίας από Λάστιχο 8 mm PARK-DH-131 – Doorado\nΜοτέρ γκαραζόπορτας - τηλ 210.555.8784 - 210.555.1680 - doorado@gmail.com - Ετοιμοπαράδοτα και αξιόπιστα προϊόντα σε προσιτές τιμές\nΠροσφορές Σετ Μοτέρ γκαραζόπορτας\nΣετ μοτέρ για Συρόμενες Γκαραζόπορτες\nΣετ Μοτέρ για Γκαραζόπορτες Οροφής\nΣετ Μοτέρ για Ανοιγόμενες Γκαραζόπορτες\nΣετ Μοτέρ για Γκαραζόπορτες Ρολό\nΠροστατευτικά Γωνιών και Τοίχων\nΓωνιά Προστασίας από Λάστιχο 8 mm PARK\nΓωνιά Προστασίας από Λάστιχο 8 mm PARK-DH-131\nΟ ΦΠΑ συμπεριλαμβάνεται. Τα έξοδα αποστολής υπολογίζονται κατά την ολοκλήρωση της παραγγελίας. Άμεση παραλαβή/Παράδοση σε 1-3 ημέρες.\nΟι γωνίες προστασίας δομικών στοιχείων είναι η βέλτιστη λύση για προστασία κτιρίων και οχημάτων τόσο σε ιδιωτικούς όσο και δημόσιους χώρους. Είναι ιδανικές για γκαράζ, βιομηχανικούς χώρους, χώρους φορτοεκφόρτωσης εμπορευμάτων και γενικότερα όπου απαιτούνται προστατευτικά γωνιών.\nEίναι κατασκευασμένες από ανακυκλωμένο πλαστικό ή αφρώδες υλικό με μεγάλη διάρκεια ζωής και έχουν έντονο χρώμα και ανακλαστικότητα για να είναι ευδιάκριτες από τα διερχόμενα οχήματα χρησιμεύοντας και ως σήμανση. Για αυτόν τον λόγο παρουσιάζουν ανθεκτικότητα στα κτυπήματα χωρίς να σκίζονται λόγω της ελαστικότητας του υλικού τους. Για τον ίδιο λόγο δεν γρατσουνάνε ούτε τραυματίζουν εύκολα τα οχήματα που έρχονται σε επαφή μαζί τους.\nΔιατίθενται σε διάφορους τύπους ανάλογα με το πάχος τους, με στρογγυλεμένη ή όχι ακμή και ανάλογα με το υλικό κατασκευής τους. Οι λαστιχένιες γωνίες προστασίας είναι κατάλληλες για μέρη με μεγάλη κυκλοφορία και έντονες καταπονήσεις. Οι αφρώδεις γωνίες προτείνονται για μέρη με μικρή κυκλοφορία και χτυπήματα μικρής έντασης. Διαθέτουν προτρυπημένες υποδοχές για τα βύσματα στερέωσης. Οι αφρώδεις γωνίες μπορούν να τοποθετηθούν και με κόλλα. Μπορούν να τοποθετηθούν μόνιμα ή προσωρινά.\nΟι γωνίες προστασίας δομικών στοιχείων τοποθετούνται στις ακμές τους για να τις προστατεύσουν από διερχόμενα οχήματα, ενώ παράλληλα προστατεύουν και τα ίδια από μικροχτυπήματα και γρατσουνιές. Έχουν μήκος 80cm και μπορούν να τοποθετηθούν από το έδαφος μέχρι το ύψος των 80cm ή να αφήσουν κενό στο κάτω μέρος και να καλύψουν ύψος 80cm στο σημείο όπου παρουσιάζονται τα μεγαλύτερα ατυχήματα. Επίσης μπορούν να τοποθετηθούν σε σειρά αν υπάρχει ανάγκη για κάλυψη μεγαλύτερης απόστασης και πρακτικά σε κάθε επιφάνεια. Σε κεντρικά υποστυλώματα τοποθετούνται συνήθως 4 τεμάχια, ένα σε κάθε ακμή.\nΠαρουσιάζουν καλή συμπεριφορά σε συνθήκες υγρασίας, μεγάλων μεταβολών θερμοκρασίας και ακτινοβολίας UV και απαιτούν μηδενική συντήρηση. Δεν απαιτείται εξειδικευμένο προσωπικό ή υλικά για την εγκατάστασή τους.\nΕπιστροφή σε Προστατευτικά Γωνιών και Τοίχων\nΓίνετε ο πρώτος που θα ρωτήσετε κάτι σχετικά με αυτό το προϊόν.\nΡωτήστε κάτι για αυτό το προϊόν\nΜοτέρ Συρόμενης Γκαραζόπορτας\nΜοτέρ Ανοιγόμενης Γκαραζόπορτας\nΜοτέρ Γκαραζόπορτας Οροφής\nΜοτέρ Γκαραζόπορτας Ρολού\nΑξεσουάρ Μοτέρ Γκαραζόπορτας\nΤηλεχειρισμοί για Γκαραζόπορτες\nΜπουτονιέρες για Μοτέρ Γκαραζόπορτας\nΦανοί για Μοτέρ Γκαραζόπορτας\nΚλειδαριές για Μοτέρ Ανοιγόμενης Γκαραζόπορτας\nΣτοπ για Μοτέρ Ανοιγόμενης Γκαραζόπορτας\nΚρεμαγιέρες για Συρόμενα Μοτέρ Γκαραζόπορτας\nΓκαράζ, Πάρκινγκ και Οδική Ασφάλεια\nΚυρτοί Καθρέφτες Ασφάλειας\nΤαινία Σήμανσης Κινδύνου\nΚώνοι και Στηθαία\nΣτοπ Τροχών και Σφήνες\nΣτ Πέππας & σια ΕΕ\nΠολιτική αποστολής προϊόντων\nΚατάλογος πάρκινγκ και οδική ασφάλεια\n© 2022, Doorado Με την υποστήριξη της Shopify


Υποστήριξη Συνεργατών από την Booking.com | Booking.com for Partners\nΣυμβουλή: Για να αποκτήσετε πρόσβαση στις παρακάτω πηγές, κάντε απλώς κλικ στους αντίστοιχους συνδέσμους.\nΤα ταξίδια αλλάζουν, το ίδιο κι εμείς. Όπως στο παρελθόν, έτσι και τώρα θα συνεχίσουμε να αναζητούμε τρόπους για να υποστηρίζουμε τους συνεργάτες μας σε αυτό το συνεχώς μεταβαλλόμενο τοπίο. Και για να σας εξυπηρετούμε καλύτερα, έχουμε επενδύσει πολλά ώστε να έχετε ένα συνεχώς διαθέσιμο, εύχρηστο και ολοκληρωμένο σύστημα που έχει σκοπό να σας δώσει ό,τι χρειάζεστε για να πετύχετε με την Booking.com.\nΜοιραζόμαστε ό,τι περισσότερο μπορούμε για να σας βοηθήσουμε στη δική σας πορεία\nΗ δέσμευσή μας προς εσάς είναι να βοηθήσουμε στην από κοινού ανοικοδόμηση του κλάδου μας. Και ενώ η τρέχουσα πραγματικότητα συνεχίζει να δημιουργεί προκλήσεις, θα στηρίξουμε αυτήν τη δέσμευση και θα βελτιώνουμε συνεχώς την διαρκή ψηφιακή παρουσία μας με όλα εκείνα τα στοιχεία που σας ενδιαφέρουν περισσότερο:\nΠληροφορίες, καθοδήγηση και απαντήσεις σε όλες τις ερωτήσεις σας σχετικά με τη διαθεσιμότητα, τις τιμές, τις πολιτικές σας και οτιδήποτε άλλο στη Βοήθεια Συνεργατών\nΕμπορικές συμβουλές ειδικά για εσάς, αλλά και επιπλέον ευκαιρίες στο Κέντρο Ευκαιριών του extranet\nΠληροφορίες σχετικά με προϊόντα για την βελτίωση της απόδοσης θα βρείτε στη σελίδα Λύσεις\nΙδέες και τεχνογνωσία του κλάδου στο Click. Magazine\nΈνα μέρος όπου μπορείτε να λαμβάνετε συμβουλές από άλλους συνεργάτες της Booking.com, να μοιράζεστε τη γνώμη σας και να συμμετέχετε σε συζητήσεις μέσα στο Forum Συνεργατών (που είναι πλέον διαθέσιμο και στα Ιταλικά).\nΤην εφαρμογή Pulse, ώστε να μπορείτε να παρακολουθείτε την επιχείρησή σας, όπως για παράδειγμα τη διαχείριση κρατήσεων και την επικοινωνία με τους επισκέπτες σας, όπου κι αν βρίσκεστε\nΑυτές οι πηγές συνολικά παρέχουν την καθοδήγηση, την υποστήριξη, την έμπνευση και την αλληλεγγύη που χρειάζεστε για να λάβετε τις καλύτερες αποφάσεις και να κάνετε το κατάλυμά σας να ξεχωρίσει στην Booking.com.\nΕίμαστε εδώ μαζί σας, και θα είμαστε πάντα\nΗ πρόσφατη περίοδος ήταν δύσκολη. Το γνωρίζουμε από πρώτο χέρι. Όμως, έχουμε συγκεντρώσει πληροφορίες από τους κορυφαίους ειδικούς μας για να σας βοηθήσουμε και να συνεχίσουμε να Ανακάμπτουμε Μαζί.\nΑξιοποιώντας αυτές τις πηγές, μπορείτε να μετριάσετε τους κινδύνους που αντιμετωπίζουμε όλοι σήμερα στον κλάδο της φιλοξενίας - και να φροντίσετε να παραμείνετε εσείς, εκείνοι που βρίσκονται κοντά σας και οι επισκέπτες σας ασφαλείς.\nΕπικοινωνήστε μαζί μας όταν χρειάζεστε περισσότερη βοήθεια\nΌλοι εμείς στην Booking.com θέλουμε να εξασφαλίσουμε ότι έχετε πρόσβαση σε όλη την υποστήριξη που χρειάζεστε, όταν τη χρειάζεστε. Για αυτό στέλνουμε τακτικά email με σχετικές ειδήσεις, πληροφορίες και ενημερώσεις στην κύρια διεύθυνση email που χρησιμοποιείτε στο extranet.\nΚαι παρόλο που παρέχουμε καθοδήγηση και απαντήσεις μέσω της Βοήθειας Συνεργατών ή τρόπους για να επικοινωνήσετε μεταξύ σας στο Forum, θυμηθείτε ότι μπορείτε πάντα να επικοινωνήσετε με τις ομάδες υποστήριξης στέλνοντας ένα μήνυμα ή καλώντας τον αριθμό τηλεφώνου που είναι διαθέσιμος στην καρτέλα Μηνύματα του extranet σας.\nΒεβαιωθείτε ότι είστε έτοιμοι για το σήμερα και για το μέλλον\nΗ αξία των πηγών μας είναι οι δυνατότητες που σας προσφέρουν. Για να λαμβάνετε τα μηνύματά μας μέσω email, να έχετε πλήρη πρόσβαση σε όλες τις υπηρεσίες και τις λειτουργίες μας, καθώς και να συμμετέχετε στον ιστοχώρο του Partner Hub, σας συνιστούμε να βεβαιωθείτε ότι τα στοιχεία του extranet σας είναι πάντα ενημερωμένα.\nΜπορείτε να το κάνετε ελέγχοντας ότι τα στοιχεία επικοινωνίας σας, όπως η κύρια διεύθυνση email σας, έχουν καταγραφεί με ακρίβεια στο extranet σας. Με τον τρόπο αυτό, θα μπορούμε να μοιραζόμαστε σημαντικά νέα μαζί σας.\nΕλέγξτε τα στοιχεία σας εδώ


Ηρόδοτος - Μανδραϊκός 3-2 :: Π.Α.Σ.Α. ΗΡΟΔΟΤΟΣ\nΑρχική Σελίδα > Ηρόδοτος - Μανδραϊκός 3-2\nΗρόδοτος - Μανδραϊκός 3-2\nΜια πολύ – πολύ μεγάλη νίκη, πήρε ο Ηρόδοτος, επικρατώντας του Μανδραϊκού με 3-2, παίζοντας με εννιά (!!) παίκτες και μάλιστα, έχοντας βρεθεί πίσω στο σκορ.\nΤο συγκρότημα του Θανάση Κολιτσιδάκη, συνέχισε την ξέφρενη πορεία, φτάνοντας τους 12 βαθμούς, πίσω από την ΑΕΚ. Από την άλλη, ο Μανδραϊκός που φωνάζει για τη φάση του πέναλτι, παρέμεινε στους 11 μαζί με την Τριγλία.\nΣτο 22΄σουτ του Μπιλίτση ο Δ. Ζαφείρης απέκρουσε, ο ίδιος παίκτης πήρε το ριμπάουντ, ανατράπηκε από τον Ζαφείρη, ο διαιτητής Χρυσός έδωσε πέναλτι και κόκκινη στον νεαρό πορτιέρο του Ηροδότου. Ο Μπιλίτσης ανέλαβε την εκτέλεση και έστειλε τη μπάλα στα δίχτυα.\nΟ Πήλιος στο 31΄απείλησε αλλά το σουτ κατέληξε άουτ. Στο 47΄ο Μπιλίτσης με σουτ πήγε να σκοράρει ξανά, η μπάλα έφυγε άουτ. Στο 49΄ο Σαλταπίδας έχασε μεγάλη ευκαιρία να ισοφαρίσει, όταν με κοντινή προβολή δεν μπόρεσε να στείλει στα δίχτυα. Στο 52΄ο Κούρτι εκτέλεσε το φάουλ, ο Γεωργόπουλος με κεφαλιά ισοφάρισε σε 1-1. Στο 54΄ο Σιακαβάρας δεν έδιωξε σωστά, ο Ζαφείρης το εκμεταλλεύτηκε και με προβολή ισοφάρισε σε 1-1. Στο 56΄κόρνερ του Κούρτι, ο Βελέτης με κεφαλιά έστειλε τη μπάλα στο δοοκάρι. Στο 58΄σέντρα του Σαλταπίδα, ο Κούρτι με κεφαλιά ανάγκασε τον Καράδαης σε εντυπωσιακή επέμβαση. Στο 61΄λόμπα του Κούρτι, η μπάλα έφυγε λίγο άουτ. Στο 66΄ο Σιακαβάρας εκτέλεσε το φάουλ, ο Καίμακούδης με κεφαλιά ισοφάρισε σε 2-2. Στο 69΄αποβλήθηκε ο Γεωργόπουλος αποβλήθηκε με απευθείας κόκκινη για μαρκάρισμα στον Μπιλίτση αφήνοντας τον Ηρόδοτο με εννιά παίκτες. Στο 78΄ο Ηρόδοτος πλήρωσε με το ίδιο νόμισμα τον Μανδραικό όπως στο πρώτο γκολ. Ο Αλέκος Ζαφείρης ανατράπηκε από τον Καράδαη, ο διαιτητής έδωσε το πέναλτι και κόκκινη στον πορτιέρο του Μανδραϊκού Την εκτέλεση ανέλαβε ο Κούρτι και έστειλε τη μπάλα στα δίχτυα. Στο 88΄ο Καϊμακούδης με κεφαλιά, πήγε να ισοφαρίσει αλλά ο Καρλής κράτησε το 3-2 για τον Ηρόδοτο.\nΗΡΟΔΟΤΟΣ (Θ. Κολιτσιδάκης): Δ. Ζαφείρης), Μπινιχάκης (λ.τ 12΄Βελέτης), Αχιλλέως, Χαρίτος, Γεωργόπουλος, Μπαλάφας (23΄Καρλής), Πήλιος, Σαλταπίδας (70΄Γιαπεντζάκης), Αλέκος Ζαφείρης, Κούρτι, Κοζυράκης.\nΜΑΝΔΡΑΙΚΟΣ (Κ. Μίχας): Καράδαης, Κουστουλάκης, Σιακαβάρας, Βασιλείου, Κολιτσίδας, Μεσίνι (61΄Κουβίδης), Μπιλίτσης, Ανγκόλι, Καϊμακούδης, Ζουράβλιο (80΄Χρόνης), Τσεπέτοφ (λ.τ 30΄Ζαχαράτος).


Autocarnet: 1/1/2014 - 1/2/2014\nΣυνεχίζονται τα προβλήματα για τη Red Bull\nΜετά από μία μέρα στο… γκαράζ, η McLaren βγήκε για δοκιμές στην πίστα της Χερέθ με άγριες διαθέσεις. Ο Τζένσον Μπάτον είχε τον καλύτερο χρόνο στο βρεγμένο το πρωί και στεγνό το απόγευμα οδόστρωμα ξεπερνώντας και το νικητή της πρώτης μέρας, Κίμι Ραϊκόνεν, με Ferrari.\nΗ επίσημη ιστοσελίδα του Ράλλυ Ακρόπολις 2014, που θα διεξαχθεί στις 28-30 Μαρτίου στο πλαίσιο του Ευρωπαϊκού Πρωταθλήματος Ράλλυ, έχει ενεργοποιηθεί και πλέον εμπλουτίζεται με ...\nΕτικέτες αγώνες, δοκιμή αυτοκινήτου(test drive), Ειδήσεις, Ράλλυ Ακρόπολις\nTο Διοικητικό Συμβούλιο της Fiat ενέκρινε τον σχηματισμό της Fiat Chrysler Automobiles ως μια πλήρως ολοκληρωμένη παγκόσμια αυτοκινητοβιομηχανία, μετά την εξαγορά της Cryshler από τη Fiat, η οποία ολοκληρώθηκε πριν λίγες ημέρες.\nΤαυτόχρονα παρουσιάστηκε και το λογότυπο της νέας εταιρείας.\nΤο Διοικητικό Συμβούλιο αποφάσισε να ιδρύσει την ...\nΤιμητική εκδήλωση αναγνώρισης της Kosmocar – Audi ως Μεγάλου Χορηγού της Ελληνικής Προεδρίας\nΣε ειδική - λιτή - τελετή που πραγματοποιήθηκε χθες στο υπουργείο Εξωτερικών ο αντιπρόεδρος της Κυβέρνησης, κ. Ευάγγελος Βενιζέλος εξέφρασε την ικανοποίηση και τις ευχαριστίες της ελληνικής κυβέρνησης προς τους επιχειρηματικούς ομίλους, στους οποίους συμμετέχει ως Μέγας Χορηγός η Κosmocar - Audi, για την ουσιαστική υποστήριξη της Ελληνικής Προεδρίας του Συμβουλίου της Ευρωπαϊκής Ένωσης, μέσω του θεσμού των χορηγιών.\n«Κερδίσαμε τις πρώτες εντυπώσεις. Η τελετή έναρξης νομίζω ότι έδωσε το μέτρο και τις αναλογίες της Ελληνικής Προεδρίας. Τώρα που τα πράγματα βρίσκονται σε εξέλιξη φαίνεται η...\nΕτικέτες Ειδήσεις, Εκδηλώσεις, AUDI, VW\nΗ κόντρα της πρωτοποριακής τεχνολογίας με τους κλασικούς αμερικανικούς μύες!\nΣε κάτι που φαντάζει ως η επιτομή της μάχης μεταξύ των νέων ηλεκτρικών «θαυμάτων» και των παραδοσιακών βενζινοκίνητων αξιών, το φοβερό και τρομερό Tesla Model S P85 του 2013 στήνεται στη γραμμή με το κλασικό American Muscle, Chevrolet Corvette C7 Z51 του 2014.\nΤο drag race έλαβε πρόσφατα χώρα στο Palm Beach International Raceway και τα αποτελέσματα είναι -το λιγότερο- εντυπωσιακά!\nΌχι μόνο γιατί ένα σεντάν πάει να τα βάλει με τον θρύλο των αμερικανικών sports cars, αλλά κυρίως γιατί η ηλεκτροκίνηση αρχίζει να δείχνει τα δόντια της στη βενζίνη.\nΗ Stingray C7 Z51 μοστράρει 455 άλογα με τον V8 της, την ώρα που το καινοτόμο Model S φιγουράρει 416. Κι ένας υπαινιγμός πριν απολαύσετε την αναπάντεχη κόντρα: πόση διαφορά μπορεί να κάνει ο οδηγός σε τέτοιες ευγενείς συναντήσεις!\nΕτικέτες Ηλεκτρικό αυτοκίνητο, ΚΟΝΤΡΕΣ, CHEVROLET, CORVETTE\nΣτα πλαίσια του Προγραμματισμού των Διεθνών Αθλητικών δραστηριοτήτων του έτους 2014 μετά από πρόσκληση της Γενικής Γραμματείας Αθλητισμού – Διεύθυνση Αγωνιστικού Αθλητισμού και προκειμένου να ενημερωθεί...\nΣτα πλαίσια του Προγραμματισμού των Διεθνών Αθλητικών δραστηριοτήτων του έτους 2014 μετά από πρόσκληση της Γενικής Γραμματείας Αθλητισμού – Διεύθυνση Αγωνιστικού Αθλητισμού και...\nΗ Επιτροπή Αγώνων της ΟΜΑΕ ανακοινώνει την Προκήρυξη των Πρωταθλημάτων, Κυπέλλων και Επάθλων Αυτοκινήτου του 2014.\nΟ μοναδικός «δαίμονας» της BMW ακόμα μοναδικότερος!\nΟ γνωστός αμερικανικός οίκος ξαναχτυπά και αυτή τη φορά βάζει στο δημιουργικό του στόχαστρο την BMW M5, λανσάροντας τη δική του εκδοχή για το πώς έπρεπε να είναι το εμβληματικό αμάξι.\nΑγριωπή και σκοτεινή, καραδοκώντας στις σκιές έτοιμη να δαγκώσει, έτσι οραματίστηκε την Μ5 ο οίκος, ο οποίος εισήγαγε μια σειρά από μετατροπές στο εξωτερικό για να βελτιωθεί η αεροδυναμική.\nΚαι βέβαια εννοείται ότι όλα τα πρόσθετα είναι καμωμένα από ανθρακονήματα.\nΕτικέτες BMW, DREAM CARS, TUNING\nΔείτε τον ανανεωμένο Τιμοκατάλογο της BMW Motorrad:\nΜία μεγάλη νίκη για ένα μικρό αυτοκίνητο: πριν από 50 χρόνια το κλασικό Mini κέρδισε για πρώτη φορά στο Ράλι Μόντε Κάρλο\nΈνα μικρό αυτοκίνητο, μία τεράστια νίκη: πέρασαν 50 χρόνια από τότε που μία από τις πιο συναρπαστικές νίκες σημειώθηκαν στην ιστορία του διεθνούς μηχανοκίνητου αθλητισμού. Στις 21 Ιανουαρίου 1964, το Mini Cooper S κέρδισε για πρώτη φορά στο Ράλι Μόντε Κάρλο. Την έκπληξη έκανε το δίδυμο από τη Βόρειο Ιρλανδία, και συγκεκριμένα ο Patrick (“Paddy”) Hopkirk με...\nΕτικέτες αγώνες, ΦΩΤΟΓΡΑΦΙΕΣ, BMW, MINI\nΟ Zlatan Ibrahimovic πρωταγωνιστεί στο νέο διαφημιστικό της Volvo\nΗ Volvo παρουσιάζει το νέο αυτοκίνητο της XC70,του οποίου πρωταγωνιστής είναι ο Ιμπραίμοβιτς.\nΜερικές ακόμη παράξενες αλλά ταυτόχρονα και κακόγουστες τροχοφόρες κατασκευές που βρήκαμε για εσάς! Δείτε όλες τις φωτογραφίες:\nΕτικέτες ΑΠΙΣΤΕΥΤΟ, ΦΩΤΟΓΡΑΦΙΕΣ, ΧΙΟΥΜΟΡ\nΔΕΙΤΕ: Ένα μεθυσμένο μικρό Κοάλα... σε δρόμο διπλής κατευθύνσεως!!\nΈνα μεθυσμένο μικρό Κοάλα βγήκε σε δρόμο διπλής κατευθύνσεως με αποτέλεσμα να το χτυπήσει μια μοτοσικλέτα. Τα πράγματα ωστόσο δεν είναι τόσο άσχημα όσο ακούγονται… Δείτε τι ακριβώς συνέβη.\nΕτικέτες ΑΠΙΣΤΕΥΤΟ, ΑΤΥΧΗΜΑΤΑ, VIDEO\nΦέτελ: Το πιο σημαντικό είναι να κατανοήσουμε το μονοθέσιο, τι χρειάζεται και να χτίσουμε πάνω σε αυτό\nΜια μαύρη Chevrolet Corvette C6 Z06 τράκαρε με ένα φορτηγό με αποτέλεσμα να σφηνωθεί από κάτω του. Το λογικό μετά από ένα τέτοιο ατύχημα θα ήταν να μην υπάρχουν επιζώντες, αλλά ο οδηγός του σπορ αυτοκινήτου κατάφερε να βγει από αυτό το τρομακτικό τροχαίο σχεδόν αλώβητος…\nΕτικέτες ΑΠΙΣΤΕΥΤΟ, ΑΤΥΧΗΜΑΤΑ, ΦΩΤΟΓΡΑΦΙΕΣ\nΚΤΕΛ ΑΡΤΑΣ: Αποσκευές "έκανα φτερά" μέσα από λεωφορείο του ΚΤΕΛ\nΠρωτοφανές ήταν το συμβάν και για τους ανθρώπους του ΚΤΕΛ Άρτας. Στα άπειρα δρομολόγια που έχει κάνει, δεν υπάρχει ανάλογο προηγούμενο!\nΤο λεωφορείο είχε ξεκινήσει στις ...\nΔείτε τον ανανεωνένο τιμοκατάλογο BMW με ισχύ απότις αρχές του νέου έτους\nΆλλαξε όνομα η Fiat- Για ποιό λόγο "μετακομίζει" σε Ολλανδία & Βρετανία- Ανησυχία στην Ιταλία για τις μονάδες παραγωγής\nΠιο συγκεκριμένα, η Fiat , η οποία πρόσφατα συγχωνεύτηκε με την Κράισλερ, μετακινεί τα κεντρικά γραφεία της διοίκησής της στην Ολλανδία και μεταφέρει τη φορολογική της έδρα στη Βρετανία. Η εταιρία παράλληλα θα...\nΠεριπτώσεις που δεν βλέπουμε κάθε μέρα…Δείτε όλες τις φωτογραφίες:\nΤο ταξίδι ξεκινάει για την πρώτη ελληνική επαγγελματική ομάδα MTB UCI (παγκόσμια ομοσπονδία ποδηλασίας).\nΟι εταιρείες Gas Gas Motos, SA και Ossa Factory, SL ενώνουν τις δυνάμεις τους\nΟι δύο βιομηχανίες της Καταλονίας, Gas Gas και Ossa συγχωνεύονται για συνέργεια στους τομείς παραγωγής, εμπορίας και ανάπτυξης νέων προϊόντων.\nΗ Gas Gas αναλαμβάνει την παραγωγή της OSSA στο εργοστάσιό της στο Salt , απ΄όπου θα διανέμονται και τα δύο εμπορικά σήματα της Girona και οι δύο εταιρείες θα...\nΕτικέτες DREAM CARS, LAMBORGHINI\nΔΕΙΤΕ: Η χειρότερη απόπειρα διαφυγής από τροχαίο όλων των εποχών\nΟ οδηγός του μαύρου αυτοκινήτου χτύπησε ένα ταξί στη Λεωφόρο Belmont του Σικάγο και στη συνέχεια προσπάθησε να διαφύγει, με τον ταξιτζή από την πλευρά του να προσπαθεί να τον εμποδίσει. Η πραγματικά απίστευτη συνέχεια επί της οθόνης…\nΗ κατάκτηση της αγοράς: το Zafira εξελίσσεται από καινοτόμο όχημα σε ‘κινητό σαλόνι’. Το Flex7 λανσαρίστηκε με το πρώτο Zafira τον Ιανουάριο του 1999\nΤο 1999, το πολυμορφικό Zafira δημιούργησε πρότυπα ολοκληρωμένης ευελιξίας εσωτερικού με το λανσάρισμα της μοναδικής φόρμουλας Flex7 της Opel. Η προηγμένη φιλοσοφία καθισμάτων άνοιξε το δρόμο για την επιτυχία με το πρώτο Zafira, και αναβαθμίστηκε σημαντικά το 2005 με τον ερχομό της επόμενης γενιάς. Η επιτυχία ήρθε γρήγορα. Το καινοτόμο Zafira τιμήθηκε με το ‘Χρυσό Τιμόνι’ το πρώτο έτος της κυκλοφορίας του. Περισσότερα από 2,2 εκατομμύρια Zafira πρώτης και δεύτερης...\nΈγινε πρωταγωνιστής πέντε τροχαίων ατυχημάτων μέσα σε λίγα δευτερόλεπτα! Τρακάρει κατά σειρά με ένα φορτηγάκι, με ένα αυτοκίνητο, με ένα μηχανάκι, με ένα λεωφορείο και μετά…\nΟ πιο τυχερός cameraman όλων των εποχών...Αποδείχθηκε ιδιαίτερα τυχερός μέσα στην ατυχία του...Δες το βίντεο να καταλάβεις από τι ακριβώς γλύτωσε!\nΈχετε ξαναδεί προσπέραση 360° μοιρών; Δείτε τι έκανε ο οδηγός ενός Subaru και θα καταλάβετε…\nΤο 33ο Rally Sprint Κορίνθου ...\nΓια λίγες μόνο ημέρες ακόμη στα περίπτερα της χώρας,το 4ο τεύχος beat for speed, με συνοδευτικό dvd και δώρο ημερολόγιο (στα 3,9€ η τιμή του). Απο το τρέιλερ του dvd καταλαβαίνει κανείς πόσο προσεγμένο είναι αυτό το τεύχος που σε καμία περίπτωση δεν πρέπει να χάσετε!\nΔείτε το υπέροχο τρέιλερ:\nΔΕΙΤΕ: Το εσωτερικό αυτοκινήτων μετά από τροχαία ατυχήματα\nΈνα ασυνήθιστο φωτογραφικό project από τον Nicolai Howalt με τίτλο «Car Crash Studies».\nBMW Motorrad: R 1200 GS -η πιο επιτυχημένη μοτοσικλέτα BMW\nΤο πιο επιτυχημένο μοντέλο το 2013 με πωλήσεις σχεδόν 30.000 μονάδων ήταν και πάλι η R 1200 GS. Με πωλήσεις άνω των 25.000 μονάδων για το νέο υγρόψυκτο enduro, το 2013 καταγράφεται ως η καλύτερη πρώτη χρονιά πωλήσεων νέου μοντέλου στην ιστορία της BMW Motorrad. Στη δεύτερη...\nΡεκόρ πωλήσεων: "Ποτέ πριν στην 90-χρονη ιστορία της εταιρίας δεν είχαμε πουλήσει τόσα πολλά δίκυκλα"\nΗ BMW Motorrad σημείωσε ρεκόρ πωλήσεων για τρίτη συνεχόμενη χρονιά. Το 2013 σε όλο τον κόσμο η εταιρία πούλησε 115.215 μοτοσικλέτες και maxi scooters - αύξηση 8,3 % συγκριτικά με το ρεκόρ πωλήσεων 2012 (106.358 μονάδες). Το μήνα Δεκέμβριο πουλήθηκαν...\n4η Αθηναϊκή Έκθεση Κλασικών Οχημάτων στο Ολυμπιακό Κέντρο Παλαιού Φαλήρου\nΗ 4η Αθηναϊκή Έκθεση Κλασικών Οχημάτων που θα πραγματοποιηθεί στο Ολυμπιακό Κέντρο Παλαιού Φαλήρου θα διεξαχθεί από τις 10 έως και τις 13 Απριλίου 2014 στο Tae Kwon Do. Δείτε την σχετική αφίσα και "κατεβάστε" το Δελτίο Συμμετοχής όσοι ενδιαφέρεστε να παρουσιάσετε το όχημά σας στην Έκθεση:\n"Wanted car": Ένα υπέροχο promo - βίντεο για το Spark!\nΔείτε γιατί το Spark τραβάει τα βλέμματα όλων… ακόμη και των αστυνομικών αρχών! Ένα βίντεο ιδιαίτερης έμπνευσης που σίγουρα τραβά την προσοχή:\nΕτικέτες CHEVROLET, VIDEO\nΦωτογραφίες του 1953 από ένα εργοστάσιο της Volkswagen. Πώς κατασκευαζόταν ο περίφημος σκαραβαίος\nΜια συλλογή φωτογραφιών από το βιβλίο του Peter Keetman που ονομάζεται Volkswagenwerk 1953, η οποία μας δίνει μια ενδιαφέρουσα εικόνα σχετικά με το πως κατασκευάζονταν τα αυτοκίνητα της εποχής στην Γερμανική αυτοκινητοβιομηχανία.\nΝέο Nissan QASHQAI : Με μια ευρεία γκάμα κινητήρων, αρχής γενομένης με τον πρωτοποριακό 1,2 λίτρων βενζίνης, η θρυλική πορεία για τo απόλυτο crossover, συνεχίζεται …\nΤο ταξίδι στον θαυμαστό κόσμο του νέου QASHQAI συνεχίζεται, με ανάλυση στους διαθέσιμους κινητήρες και κιβώτια ταχυτήτων που κινούν το απόλυτο crossover.\nΕτικέτες Νέα μοντέλα, NISSAN


ΦΙΛΙΠΠΟΣ ΠΑΝΤΕΛΕΑΚΟΣ: Λίγο πριν την Έκρηξη Εκτονούμενου Ατμού Ζέοντος Υγρού\nΗ κυβέρνηση που ενάμιση χρόνο τώρα καταστρέφει τη μεσαία τάξη, διαλύει τον κοινωνικό ιστό, πετά στο δρόμο τους εργαζόμενους δίχως οίκτο και με απίστευτο κυνισμό και έχει το θράσος να εγκαλεί όποιον ασκεί κριτική και υπερασπίζεται τους εργαζόμενους και το κοινωνικό κράτος.\nΠοιος θα χάσει αν καταρρεύσει η ελληνική οικονομία και αναγκαστούμε να φύγουμε από το ευρώ; Αυτοί που έχουν βγάλει τις καταθέσεις τους στο εξωτερικό; Αυτοί που έχουν επενδύσει σε ομόλογα και κινητές αξίες εκτός Ελλάδας; Αυτοί που έχουν ακίνητα εκτός Ελλάδας;\nΘα χάσουν οι άνεργοι, αυτοί που θα γίνουν άνεργοι επειδή θα κλείσουν οι επιχειρήσεις, ο μεγάλος όγκος των μικρομεσαίων, οι μικρο-ιδιοκτήτες που θα δουν να απαξιώνεται η ιδιοκτησία τους. Θα χάσει ο ελληνικός λαός.\nΈνα χρόνο πρίν έγινε η ισοπέδωση του ασφαλιστικού συστήματος και φάνηκε ότι διασώθηκε απ΄ την ολοκληρωτική καταστροφή μέρος των εργαζομένων στα Σ.Α.\nΈνα χρόνο μετά οι κυβερνώντες καθαρίζουν ότι απέμεινε αναιρώντας τις δικές τους πολιτικές επιλογές, παράδειγμα το ασφαλιστικό καθεστώς Μηχανικών και Ιατρών που υπηρετούν στα Σώματα Ασφαλείας που ρυθμίστηκε πέρσι με το Ν. 3865/2010 και που το μεταφέρουν πάλι στην παλαιά κλαδική του μορφή, εξυπηρετώντας κομματικά συντεχνιακά συμφέροντα.\nΕπιπλέον με τον «Εφαρμοστικό Νόμο» μας επιβλήθηκε κεφαλική εισφορά 3%, κάθε μήνα, επί των αποδοχών μας υπέρ «ανέργων και σωτηρίας του Ταμείου Πρόνοιας Δημοσίων Υπαλλήλων». Η διαφορά όμως είναι ότι τώρα επιβάλλεται αναδρομικά από 1-1-2011 και μάλιστα ότι αυτά θα κατανεμηθούν ισόποσα και θα συνεισπραχθούν με τις εισφορές των επομένων μηνών από τον Οκτώβριο του 2011.\nΜε αυτή τη ρυθμισούλα δηλαδή, από τον Οκτώβριο αντί για 3% επί των αποδοχών μας, έως και τον Δεκέμβριο θα μας παρακρατείται 9% ως επιπλέον τροφή στο τέρας του ΜΝΗΜΟΝΙΟΥ, και ουδείς ξέρει τι άλλο θα θελήσουν να ληστέψουν ακόμη...\nΤα ληστρικά μέτρα έρχονται το ένα μετά το άλλο, χωρίς καμία προοπτική.\nΟι πυρκαγιές υπενθυμίζουν τους κινδύνους που ελλοχεύουν για το επόμενο διάστημα.\nΗ κυβέρνηση εξακολουθεί να απουσιάζει από τα μέτωπα των προβλημάτων.\nΑντί να θωρακίζει το αίσθημα ασφάλειας των πολιτών και να ενδυναμώνει τη σχέση τους με τα Σώματα Ασφαλείας, διαπράττει τα ακριβώς αντίθετα.\nΦθάσαμε σχεδόν στο τέλος της αντιπυρικής περιόδου έχοντας θρηνήσει και πάλι νεκρούς στα μέτωπα των πυρκαγιών και χιλιάδες στρέμματα καμένων εκτάσεων διότι:\n-Δεν είχαν ολοκληρωθεί οι αναγκαίες ενέργειες για την ενίσχυση του ΠΣ.\n-Δεν είναι ακόμα σε πλήρη επιχειρησιακή ετοιμότητα όλα τα διατιθέμενα μέσα,(Οχήματα, εναέρια, πλωτά) από το Πυρ/κό Σώμα αλλά και απ΄ τους εμπλεκομένους φορείς (ΟΤΑ) προς αυτό.\nΔεν έχουν υλοποιηθεί έργα πρόληψης.\n-Δεν έχει προχωρήσει διαγωνισμός για τη συντήρηση των ιδιόκτητων πυροσβεστικών ελικοπτέρων, αλλά έγινε διαδικασία αποθήκευσης τους.\nΔιατυπώνω την ανησυχία μου, την ώρα που η κυβέρνηση δοκιμάζει τις αντοχές του ΠΣ με άστοχες αποφάσεις και συνεχή κωλυσιεργία.\nΤα υπηρεσιακά κενά ξεπερνούν ήδη τις 4.200.\nΤα ποσά που έχουν προϋπολογισθεί για υπερεργασία, τους θερινούς μήνες, είναι μειωμένα κατά 350%.\nΟι Συμβασιούχοι πυροσβέστες απώλεσαν δύο μήνες απ΄την εργασία τους και στην συνέχεια, εργάζονταν απλήρωτοι επί δύο μήνες και υπό καθεστώς ομηρίας με την έκδοση μιας προκήρυξης κατ΄ εντολή Υπουργικής απόφασης για δημιουργία εντυπώσεων και προπετάσματος καπνού σε προεκλογικούς ρυθμούς.\nΜιας προκήρυξης που πιθανότατα έχει ως στόχο, την μη υλοποίηση της.\nΠαραθέτω διατάξεις από τρία άρθρα του Συντάγματος:\n**7. Η πρόσληψη υπαλλήλων στο Δημόσιο και στον ευ¬ρύτερο δημόσιο τομέα, όπως αυτός καθορίζεται κάθε φο¬ρά, πλην των περιπτώσεων της παραγράφου 5, γίνεται εί¬τε με διαγωνισμό είτε με επιλογή σύμφωνα με προκαθο¬ρισμένα και αντικειμενικά κριτήρια και υπάγεται στον έλεγχο ανεξάρτητης αρχής, όπως νόμος ορίζει.\nΝόμος μπορεί να προβλέπει ειδικές διαδικασίες επιλο¬γής που περιβάλλονται με αυξημένες εγγυήσεις διαφά¬νειας και αξιοκρατίας ή ειδικές διαδικασίες επιλογής προ¬σωπικού για θέσεις το αντικείμενο των οποίων περιβάλ¬λεται από ειδικές συνταγματικές εγγυήσεις ή προσιδιάζει σε σχέση εντολής.\nΔεν υλοποιήθηκε σχεδόν τίποτα από όσα έπρεπε να έχουν προ πολλού γίνει, ώστε να έχουμε τουλάχιστον τη συνήθη προετοιμασία για τις πυρκαγιές.\nΚι αν η κυβέρνηση αλλά και η Φυσική ηγεσία του ΠΣ., κρύβονται πίσω από τη μεγάλη οικονομική δυσπραγία για να δικαιολογήσουν την αδικαιολόγητη ολιγωρία τους, προφανώς θεωρούν ότι απευθύνονται σε αφελείς. Η πραγματική αιτία αυτής της αδράνειας, είναι η γενικότερη κατάσταση «διοικητικής ύπνωσης» που επικρατεί, η τεράστια αναποφασιστικότητα που εξαντλείται στη ρητορεία, όσο τίποτε δεν προχωράει. Μερικές φορές μοιάζει λες και η κρίση αποτελεί το μόνιμο –και τόσο βολικό– άλλοθι για την ανικανότητά τους.\nΑντιμετωπίζει τους πυροσβέστες ως «λογιστική εκκρεμότητα», κόβοντας αδιακρίτως μισθούς και επιδόματα, λειτουργικές δαπάνες και κόστη συντήρησης εξοπλισμού ή εκπαίδευσης προσωπικού, χωρίς να λογαριάζει τις συνέπειες για την επιχειρησιακή αποτελεσματικότητα του ΠΣ, άρα για την ασφάλεια των ίδιων των στελεχών του , αλλά και της χώρας και των πολιτών.\nΗ επιχειρησιακή ετοιμότητα για την πυρόσβεση δεν μπορεί να υποστέλλεται,\nΟι κυβερνώντες ζητούν από τους πυροσβέστες να φέρουν σε πέρας ένα τιτάνιο έργο, την ίδια στιγμή που τους στερούν βασικά εργαλεία για να κάνουν αποτελεσματικά τη δουλειά τους.\nΤην ίδια στιγμή ληστεύει κάθε μήνα το εισόδημα μας , μειώνει το μεροκάματο μας, μας επιβάλει επιπλέον κεφαλικό φόρο και ξαναφορολογεί το σπίτι μας. Ουσιαστικά αφαιρεί την αξιοπρέπεια όλων μας.\nΟ επιχειρησιακός σχεδιασμός του Σώματος κινδυνεύει να ανατραπεί στην τρέχουσα αντιπυρική περίοδο, μετά από πολιτικές επιλογές της Κυβέρνησης, σχετικά με τα οικονομικά προβλήματα του ΠΣ, κινδυνεύει όμως και η αυτοτέλεια του, με την νομοθετική ρύθμιση για την δημιουργία Συντονιστικού επιτελείου στο Υπουργείο Προστασίας του Πολίτη.\nΣτα παραπάνω προστίθεται και η μη σύγκληση του συμβουλίου επιτελικού σχεδιασμού καθ΄ όλη την διάρκεια της θητείας του νυν Αρχηγού, σύμφωνα με τον Ν 3511/2006, ενέργεια η οποία στερεί την νομιμότητα των πράξεων που σχετίζονται με τις αρμοδιότητες του Συμβουλίου αυτού, δηλαδή, την ίδια την λειτουργία του Οργανισμού του ΠΣ.\n• Στο θυμικό ενός προσώπου θυσιάζουμε τα ουσιώδη για την πυροπροστασία της χώρας;\n• Ταξίδευε άραγε με σημαία ευκαιρίας ως σήμερα ;(ημ. λήξης;)\nΣτην εκτέλεση καθήκοντος θεωρώ ότι δεν διαχειριζόμαστε εξουσία.\nπροπαγανδιστική φιλολογία της σημερινής «διοίκησης» της «σοσιαλδημοκρατίας».\nΟ ιδανικός κόσμος είναι να ζεις στη πατρίδα σου, πλάι στους τάφους των προγόνων σου, να προσπαθείς για το καλύτερο χωρίς να φοβάσαι τη καταδίκη από τους νεκρούς και τους αγέννητους όπως λέει και ο Παλαμάς, να τιμάς την ιστορία και τα ήθη του τόπου σου, γιατί εσύ έχεις!\nΈχεις και ιστορία και παρελθόν και πολιτισμό, έχεις και τους τάφους των ηρώων σου και των προγόνων σου.\nΑυτοί που δεν έχουν είναι που θέλησαν να τα καταστρέψουν όλα αυτά και αυτοί που πούλησαν τη ψυχή τους, είναι οι συμπατριώτες μας που τους βοηθάνε να το καταφέρουν.


Τι τσικνίζουμε την Τσικνοπέμπτη;, cityculture.gr\nΤι τσικνίζουμε την Τσικνοπέμπτη;\nΤσικνοπέμπτη και φέτος και όλοι θα βρεθούμε πάνω από ένα πιάτο κοψίδια – αλλά γιατί; Τι προβλέπει η παράδοση; Ψήνουμε τα πάντα; Παϊδάκια, μπριζόλες κτλ; Προφανώς και όχι. Η παράδοση την Τσικνοπέμπτη θέλει αποκλειστικά χοιρινό. Και να γιατί:\nΝα δούμε λοιπόν τα χοιροσφάγια κατά το τριώδιο. Ο οικόσιτος χοίρος έδινε το κρέας του, με το οποίο περνούσε η οικογένεια όλο το χρόνο, αλλά και το πολύτιμο λίπος του. Τα χοιροσφάγια, παρ’ όλο που αφορούσαν τον χοίρο της κάθε οικογένειας, ήταν ομαδική δουλειά και κατέληγε σε γιορτή – βοηθούσαν φίλοι και συγγενείς.\nΞεκινούσαν Κυριακή ή Δευτέρα πριν την αποκριά. Οι έμπειροι άντρες έκαναν την σφαγή νωρίς το πρωί. Στη συνέχεια κρεμούσαν από το δέντρο τον χοίρο. Δίπλα, πάνω στην πρόχειρη φωτιά, ακούμπαγαν το καζάνι με το ζεστό νερό που θα βοηθούσε στο «ξύρισμα» για να φύγουν οι τρίχες από το δέρμα (παλιότερα αυτό γινόταν μόνο με μαχαίρια).\nΗ επόμενη δουλειά ήταν ο τεμαχισμός, σε κάθετες λωρίδες λίπους (με λίγο κρέας) πλάτους περίπου 10 εκατοστών. Τις χάραζαν ανά 10 εκατοστά και τις αλάτιζαν με χονδρό αλάτι. Στη συνέχεια τις αποθήκευαν σε κιούπι.\nΣτη συνέχεια ακολουθούσε ο τεμαχισμός του ζώου και το πλύσιμο των εντέρων, προκειμένου να γίνουν τα λουκάνικα. Οι σπάλες αλατίζονταν και θα ήταν το φαγητό της αποκριάς. Ταυτόχρονα, κομμάτια κρέατος έπεφταν πάνω στη σχάρα για να γίνουν ο μεζές που θα συνόδευε το κρασί τόσο αυτών που βοηθούσαν, όσο και κάθε περαστικού. Η δουλειά των ανδρών είχε πλέον τελειώσει, οπότε πήγαιναν σε άλλο σπίτι για τον επόμενο χοίρο.\nΟι γυναίκες έκοβαν σε μικρά κομμάτια μέρος του κρέατος, κυρίως από τα μπούτια και λίγο λίπος, προκειμένου, μετά από προσθήκη μπαχαρικών, να γίνει η γέμιση για τα λουκάνικα – όλα με το χέρι. Τα λουκάνικα, αφού γεμίζονταν, τα κρεμούσαν σε οριζόντιο ξύλο και από κάτω έβαζαν χαμηλή φωτιά με αρωματικά φυτά (κυρίως φασκόμηλο). Το κάπνισμα διαρκούσε ως την Πέμπτη. Την Πέμπτη τέλειωνε το κάπνισμα (τσίκνισμα) και ήταν έτοιμα για αποθήκευση αλλά και για δοκιμή.\nΠαράλληλα, την Πέμπτη έβγαιναν από το κιούπι τα κομμάτια του αλατισμένου κρέατος, πλένονταν, για να φύγει το αλάτι, και έμπαιναν με λίγο νερό σε μεγάλα τσουκάλια, για να βράσουν. Μετά το βράσιμο τα τηγάνιζαν σε ελαιόλαδο και στη συνέχεια τα αποθήκευαν μαζί με τα καπνισμένα λουκάνικα για να έχουν όλο το χρόνο. Από όλες τις αυλές έβγαιναν καπνοί από τα τσουκάλια και τα τηγάνια. Η τσίκνα απλωνόταν σε όλο το χωριό. Ήταν η καθιερωμένη τσίκνα της Πέμπτης, από την οποία πήρε το όνομά της η συγκεκριμένη μέρα-γιορτή: Τσικνοπέμπτη!\nΗ Πέμπτη (Τσικνοπέμπτη) ήταν η ημέρα που τέλειωνε όλη αυτή η διαδικασία, που το κρέας ήταν έτοιμο για αποθήκευση αλλά και για τον πρώτο μεζέ. Ήταν η μέρα που, όσοι είχαν βοηθήσει, αντάμωναν ξανά γύρω από το τραπέζι. Το τραπέζι της γιορτής, του φαγητού και της χαράς.


Πρώτες μυρωδιές από τάνγκο\nΓια εκείνον, ήταν πάντα παρών πλημμυρίζοντας κάθε γωνιά του σπιτιού... από το πρωινό με το ραδιόφωνο μόνιμα συνδεδεμένο ενημερώνοντας για τις πρώτες πρωινές ειδήσεις και πολλά τάνγκο…\nΓια εκείνη, η πρώτη της επαφή ήταν... από πάντα. Ο πατέρας της ήταν ένας τανγκέρο της ψυχής που της τραγουδούσε τάνγκος από τότε που θυμάται. Με τον θάνατο του ο χορός ήταν σαν ένας τρόπος να τον έχει κοντά της, σε ένα χώρο που ήταν κοινός και για τους δυο...\nΤον Μάρτιο του 2005 οργάνωσαν την δική τους μιλόνγκα «Bien Porteña» στο Casa de Guadalajara στην εμβληματική πλατεία της Αγίας Άννας που πραγματοποιείται κάθε Παρασκευή βράδυ. Παράλληλα, δημιούργησαν έναν χώρο ανοιχτό για πρακτική «το εργαστήριο» όπου είναι ένα μέσο στάδιο ανάμεσα στα μαθήματα και την μιλόνγκα, ένας χώρος όπου δοκιμάζεις, πειραματίζεσαι, ανακαλύπτεις, ερευνάς χωρίς τους αυστηρούς κανόνες της μιλόνγκα. Επίσης διδάσκουν σε πανεπιστήμια και πολιτιστικά κέντρα σε όλη την ιβηρική χερσόνησο. Το 2013 εντυπωσίασαν τους πρίγκιπες της Αστούριας, χορεύοντας μπροστά τους στα εγκαίνια FITUR, την πιο σημαντική γιορτή του τουρισμού στον κόσμο. Τα τελευταία χρόνια διασχίσουν διάφορες χώρες της Ευρώπης (Γαλλία, Γερμανία, Τουρκία, Ελβετία, Πορτογαλία, Φιλανδία, Ιταλία κτλ.) για workshops και ευελπιστούν η επόμενη να είναι η Ελλάδα.\nΓια εκείνους το τάνγκο δεν είναι δουλειά: είναι τρόπος ζωής καθώς δηλώνουν, «ότι είναι παράξενο να διαπιστώνεις μέρα με τη μέρα πώς αυτό το πάθος ζωντανεύει σε άτομα που δεν έχουν καμία σχέση με το Μπουένος Άιρες». Ως δάσκαλοι καταφέρνουν να μεταδώσουν και να διδάξουν ένα ζωντανό τάνγκο που συνδυάζει τον έλεγχο της τεχνικής με το ενδιαφέρον για χορό, προάγοντας στον μαθητή τόσο την πρόοδο και τελειοποίηση, όσο τον ενθουσιασμό για αυτόν τον χορό. Η πορεία τους αυτά τα τελευταία χρόνια υπογράφει την ποιότητα και την προσαρμοστικότητα της δουλειάς τους, και υποδεικνύει την ιδιαίτερη έφεση, το οποίο τους μετατρέπει, στις μέρες μας, σε ένα ζευγάρι του τάνγκο απαραίτητο στο σύγχρονο πανόραμα.


Στην πρίζα για να το σώσουν – apoel.net\nΑρχική/ΕΙΔΗΣΕΙΣ/Στην πρίζα για να το σώσουν\nΤο ράβε – ξήλωνε της διοίκησης, γιατί αυτή ουσιαστικά τρέχει τον αγωνιστικό σχεδιασμό, έχει πλέον χαρακτήρα κατ᾽επείγον προκείμενου να σωθεί η χρονιά και όλα όσα εξελίσσονται τις τελευταίες μέρες είναι προς αυτή την κατεύθυνση.\nΗ συμμετοχή στους ομίλους του Europa League είναι στόχος και μονόδρομος αφού σε διαφορετική περίπτωση θα πρέπει να παρθούν μέτρα που θα έχουν αρνητικές προεκτάσεις σε όλα τα επίπεδα.\nΗ συμφωνία με τον Ρέζα δείχνει ξεκάθαρα τις προθέσεις του Πετρίδη και των υπολοίπων αφού φέρνουν στον ΑΠΟΕΛ έναν παίκτη του οποίου το βιογραφικό είναι σαφέστατα πιο γεμάτο και πειστικό από τα υπόλοιπα αυτών που ήρθαν στην τρέχουσα μεταγραφική περίοδο.\nΟι αλλαγές στο ρόστερ θα είναι τέτοιες προκειμένου να αποκτήσει η ομάδα έστω και την ύστατη την ποιότητα που ήθελε και δεν προέκυψε με τις μέχρι σήμερα προσθήκες. Αν μάλιστα επιβεβαιωθεί τις επόμενες μέρες και η αποχώρηση του Ποτέ, τότε θα δούμε ακόμα πιο ριζικές αλλαγές.\nΑπό την μια είναι παρήγορο γιατί φαίνεται ότι μέχρι την έναρξη του πρωταθλήματος θα γίνουν ουσιαστικές κινήσεις από την άλλη επιβεβαιώνεται ότι η πρώτη φάση του μεταγραφικού σχεδιασμού ήταν ουσιαστικά αποτυχημένη αφού η ομάδα δεν είχε την παραμικρή βοήθεια.\nΠροηγούμενο Φεύγει ο Ποτέ, αξιολογούνται εναλλακτικές\nΕπόμενο Βάλε γκολ


Home > Κόσμος > Τουρκία > Ναζί αλλά με τουρκικό νάζι!!!\nΑπό τη μεριά του, το ελληνικό υπουργείο Εξωτερικών, ενδεχομένως λόγω… κορονοϊού, επέδειξε και πάλι καθυστερημένα αντανακλαστικά. Πολύ περισσότερο, απάντησε στις άθλιες τουρκικές δηλώσεις χλιαρά και μάλλον άστοχα.\nΕκτός αυτού, στις απαράδεκτες επιθέσεις του εκπροσώπου του τουρκικού υπουργείου Εξωτερικών, Χαμί Ακσόϊ, περί «πρακτικών ναζί» των Ελλήνων στον Έβρο, απάντησε με μια ημέρα καθυστέρηση. Επιπλέον, αυτή καθεαυτή η απάντηση, μάλλον ομοιάζει με έκθεση ιδεών, παρά με την επιβεβλημένη σκληρή καταγγελία που έπρεπε να δοθεί.\nΠοιοι, άραγε, μιλούν για «πρακτικές ναζί» και ταυτίζουν τους Έλληνες με το ναζιστικό Γ’ Ράϊχ; Ο Τούρκος πρόεδρος, ο οποίος στις 11 Μαρτίου 2020, δημόσια, έλεγε ότι «αυτά που έκαναν οι Έλληνες είναι παρόμοια με αυτά που έκαναν οι ναζί»; και πως «ό,τι έκαναν οι ναζί στα στρατόπεδα συγκέντρωσης, το κάνουν και οι Έλληνες εκ μέρους της Δύσης στα σύνορά τους»;\nΝα του θυμίσουμε, λοιπόν, του Ταγίπ Ερντογάν ποιοι πραγματικά συνεργάστηκαν με τους ναζί. Ότι ήταν η Άγκυρα που στον Β’ Παγκόσμιο Πόλεμο, όχι απλά έπαιξε τον ρόλο του «επιτήδειου ουδέτερου», αλλά ερωτοτροπούσε με τους ναζί, κλείνοντας Σύμφωνο συνεργασίας με τον Χίτλερ.\nΕιδικότερα, πρόκειται για το γερμανο-τουρκικό Σύμφωνο Φιλίας και μη επίθεσης που υπογράφτηκε στις 18 Ιουνίου 1941 στην Άγκυρα, μεταξύ του Γερμανού πρέσβη στην Τουρκία, Φράντς Φον Πάπεν, και του Τούρκου υπουργού Εξωτερικών, Σουκρού Σαρατσόγλου. Πρόκειται για γνωστά τοις πάσι γεγονότα, τα οποία υπάρχουν και στο Ίντερνετ, αλλά ο Τούρκος πρόσεδρος παριστάνει ότι τα αγνοεί (βλέπε: https://en.m.wikipedia.org/wiki/German%E2%80%93Turkish_Treaty_of_Friendship). Για να μην μιλήσει, επίσης, κανείς για τη συμμαχία της Τουρκίας με τη Γερμανία κατά τον Α’ Παγκόσμιο Πόλεμο.\nΌταν, λοιπόν, η Τουρκία συνεργαζόταν με τους ναζί στον Β’ΠΠ, οι Έλληνες μάχονταν σκληρά στον αντιφασιστικό αγώνα. Η επιβεβλημένη απάντηση στον Τ.Ερντογάν, ο οποίος, με θράσος χιλίων πιθήκων, εμφανίστηκε να προσβάλει την ιστορία του ελληνικού λαού, ήταν, απλά, ότι, όταν οι Έλληνες έδιναν το αίμα τους πολεμώντας στο πλάϊ των συμμάχων κατά του ναζιστικού τέρατος, η Τουρκία του έκλεινε το μάτι.\nΩς εκ τούτου, η Άγκυρα, όχι μόνο πρέπει να σιωπά, αλλά και να ζητήσει κάποτε συγγνώμη γι’ αυτό το ιστορικό αίσχος, της «συνθήκης φιλίας» της με τη ναζιστική Γερμανία. Πολύ περισσότερο, επιβάλλεται να βάλει την ουρά στα σκέλια και να μην εμφανίζεται ως δήθεν υπερασπιστής των ανθρωπίνων δικαιωμάτων και του διεθνούς Δικαίου.\nΝα σημειωθεί πως ο Ακσόϊ στις 14 Μαρτίου 2020, αφού κατηγόρησε την Ελλάδα για «πρακτικές που θυμίζουν τους ναζί», και για «απάνθρωπες συμπεριφορές (σ.σ. προς τους μετανάστες) που ντροπιάζουν», ανάφερε ότι η χώρα μας «ισχυρίζεται ότι προστατεύει τα σύνορα της ΕΕ, ενώ αντίθετα καταπατά όλες τις αξίες και τις αρχές πάνω στις οποίες ιδρύθηκε η ΕΕ».\nΑντιστρέφοντας, επίσης, απολύτως την πραγματικότητα, και κάνοντας το μαύρο άσπρο, κατηγόρησε την Ελλάδα ότι «προσπαθεί να χρησιμοποιήσει την ΕΕ και τους μετανάστες ως εργαλεία για βραχυπρόθεσμες πολιτικές σκοπιμότητές της».\nΠέραν αυτών των γραφικών αναφορών του εκπροσώπου Τύπου του τουρκικού υπουργείου Εξωτερικών, ενδιαφέρον έχουν οι δηλώσεις του σχετικά με το μνημόνιο Άγκυρας και της κυβέρνησης -μαριονέτας της Τρίπολης, στη Λιβύη. «Αν η Ελλάδα -είπε- έχει κάποιο πρόβλημα, θα πρέπει να κάτσει στο τραπέζι και να συζητήσει μαζί μας και με την νόμιμη κυβέρνηση της Λιβύης, αντί να μιλά πίσω από την πλάτη μας».\nΚοντολογίς, η Άγκυρα νομίζει ότι, επειδή υπέγραψε τη συμφωνία με την -δυστυχώς, αναγνωρισμένη από τον ΟΗΕ- «κυβέρνηση» της Τρίπολης, μπορεί κιόλας να δημιουργήσει τετελεσμένα. Και, ως εκ τούτου, πιστεύει ότι μπορεί να ζητάει να καθίσει η Ελλάδα στο τραπέζι της διαπραγμάτευσης με την Άγκυρα και με την «κυβέρνηση» της Τρίπολης για να συζητήσουν το γεγονός ότι, παντελώς αυθαίρετα, η γραμμή που έχει χαράξει μέχρι τη Λιβύη, διαγράφει κάθε επήρεια των μεγάλων ελληνικών νησιών (Κρήτης, Ρόδου, κ.λ.π.), και, ακόμα χειρότερα, πέφτει πάνω σε θαλάσσια ύδατα όπου έχει κυριαρχικά δικαιώματα η Ελλάδα.\nΌπως και να’ χει, πάντως, οι αναφορές Ακσόϊ δείχνουν τους στόχους της Άγκυρας, τους οποίους, πιθανώς, θα επιδιώξει να υλοποιήσει με πρακτικά βήματα και προκλήσεις, στις περιοχές τόσο μεταξύ Κρήτης – Λιβύης, όσο και στην Ανατολική Μεσόγειο.\nΕπιπλέον, ο Χ.Ακσόϊ για μια ακόμη φορά, κατά την πάγια πρακτική της Άγκυρας, ανακίνησε θέμα «τουρκικής μειονότητας» στη Θράκη. «Την ώρα που χαρακτηρίζει τη μειονότητα στην Αλβανία ως ελληνική εθνική μειονότητα, αποτελεί υποκρισία που δεν αποκαλεί την Τουρκική μειονότητα της χώρας της, ως Τουρκική», δήλωσε.\nΣτην προκειμένη, αρκούσε κανείς να απαντήσει στον εκπρόσωπο του τουρκικού υπουργείου Εξωτερικών ότι είναι αδιάβαστος και καλό θα είναι να ξαναδιαβάσει τη Συνθήκη της Λωζάννης που κάνει λόγο για «μουσουλμανική μειονότητα» στην Ελλάδα.\nΠολύ περισσότερο, να του θυμίσει ότι ο ίδιος ο Κεμάλ Ατατούρκ δεν ήθελε τον χαρακτηρισμό «τουρκική μειονότητα», επειδή δεν επιθυμούσε τότε να γίνει ρητή αναφορά στην κουρδική μειονότητα εντός της Τουρκίας.\nTagged εκπρόσωπος ερντογάν ερντογάν κατηγορίες τούρκων ναζί ναζιστική συνεργασία τούρκων προπαγάνδα τούρκων Τουρκία τουρκικές ναζιστικές ομάδες τούρκοι ναζί


Υπόθεση Μαντλίν Μακάν: Ξέρουν που είναι θαμμένη η σορός του κοριτσιού; - ATnews\nΥπόθεση Μαντλίν Μακάν: Ξέρουν που είναι θαμμένη η σορός του κοριτσιού;\n8 Ιουνίου 2021 7:12 ΜΜ\nΕξελίξεις αναμένονται στην υπόθεση εξαφάνισης της Μαντλίν Μακάν από την Πράια ντα Λουζ, τον Μάιο του 2007, από το θέρετρο Πράια Ντα Λουζ στην Πορτογαλία.\nΣύμφωνα με βρετανικά μέσα ενημέρωσης, ο Michael Schneider, ο οποίος είναι μέντιουμ, έδωσε στις αρχές τις ακριβείς συντεταγμένες του σημείου, όπου πιστεύει πως είναι θαμμένη η σορός του κοριτσιού. Πρόκειται για ένα σημείο σε δάσος, μόλις 6 χιλιόμετρα από το θέρετρο, όπου η Μαντλίν έκανε διακοπές με τους γονείς της.\nΔεν απορρίπτει τους ισχυρισμούς του μέντιουμ ο Γερμανός εισαγγελέας\nΑρκετοί έσπευσαν να απορρίψουν τους ισχυρισμούς της Schneider, όμως ο Γερμανός εισαγγελέας Χανς Κρίστιαν Βόλτερς, δεν είναι ένας από αυτούς. Ο βασικός ερευνητής για την εξαφάνιση της Μαντλίν, ανέφερε σε τοπικά μέσα ενημέρωσης πως άτομα που ισχυρίζονται ότι έχουν υπερφυσικές ικανότητες, είχαν χρησιμοποιηθεί επιτυχώς στο παρελθόν.\nΓερμανική εισαγγελία: «Εντός μηνών» η επίλυσή της\nΗ υπόθεση της Μαντλίν ΜακΚάν «θα μπορούσε να επιλυθεί μέσα στους επόμενους μήνες», υποστήριξε ο Γερμανός εισαγγελέας, ο οποίος ηγείται των ερευνών. Ο Χανς Κρίστιαν Βόλτερς ανέφερε πως η ομάδα του έχει στην κατοχή της «πολύ ενδιαφέροντα στοιχεία», ωστόσο, παραμένουν ερωτήματα που ζητούν απάντηση. «Ελπίζουμε ότι θα μπορέσουμε να επιλύσουμε την εξαφάνιση της Μαντλίν ΜακΚάν, αν και ίσως χρειαστεί κάποιους μήνες», δήλωσε, προσθέτοντας ότι είναι ικανοποιημένος με την πορεία των ερευνών.\nΜιλώντας στη βρετανική Mirror, o Γερμανός εισαγγελέας ανέφερε ο βασικός ύποπτος Κριστιάν Μπρίκνερ θα εξεταστεί «στο τέλος της έρευνας», ενώ διευκρίνισε ότι θα υπάρξει επίσημη ενημέρωση για τα αποτελέσματα των ερευνών μόλις η έρευνα ολοκληρωθεί.\nΟ 44χρονος Κρίστιαν Μπρίκνερ, ο οποίος έχει καταδικαστεί για βιασμό, ζούσε σε ένα τροχόσπιτο κοντά στην Πράια Ντα Λουζ, την περίοδο της εξαφάνισης της μικρής Μαντλίν. Τον Ιούνιο του 2020, η γερμανική και η βρετανική αστυνομία αποκάλυψαν ότι είναι ύποπτος και πως η πρώτη σύνδεσή του με την υπόθεση εξαφάνισης της Μαντλίν έγινε το 2017.\nΣύμφωνα με τους ερευνητές, το τηλέφωνο που χρησιμοποιούσε ο Μπρίκνερ, βρισκόταν κοντά στο σημείο που η Μαντλίν εξαφανίστηκε, μία ώρα πριν οι γονείς της διαπιστώσουν ότι αγνοείται. Ωστόσο, οι ερευνητές δεν έχουν εντοπίσει σε ποιον τηλεφωνούσε ο ύποπτος εκείνο το βράδυ. Ο Μπρίκνερ αρνείται κάθε εμπλοκή με την εξαφάνιση, ενώ αρνείται να μιλήσει στην αστυνομία ή τους εισαγγελείς.\nΠαγκόσμιο ρεκόρ: 37χρονη από τη Νότια Αφρική γέννησε δέκα παιδιά\nΤηλεδιάσκεψη Δημάρχων της Αττικής για το νέο Αναπτυξιακό Οργανισμό της Περιφέρειας και τους στόχους του νέου ΠΕΠ Αττικής